Μπαγετάκος Γεώργιος :: Πως αρχίζει ο τοκετός - Τα στάδια του\nΑρχική Συμβουλές Πως αρχίζει ο τοκετός - Τα στάδια του\nΠρόληψη & Αντισύλληψη\nΔεν χρησιμοποιώ καμία μέθοδο αντισύλληψης\nΠως αρχίζει ο τοκετός - Τα στάδια του\nΤην χρονική στιγμή που η κάθε έγκυος γυναίκα θα φέρει στο κόσμο το μωρό της δεν μπορούμε να την προσδιορίσουμε ακριβώς. Όταν έρθει εκείνη η στιγμή, όμως, κάποια προειδοποιητικά σημάδια θα σας κάνουν να καταλάβετε ότι ο τοκετός πλησιάζει:\nΟι συσπάσεις της μήτρας\nΚάποια στιγμή θα νιώσετε ένα ελαφρύ, γλυκό μούδιασμα στην μέση σαν να πρόκειται να σας έρθει περίοδος. Λίγο αργότερα θα νιώσετε ένα νέο μούδιασμα. Η μήτρα σιγά-σιγά έχει αρχίσει να δουλεύει για να διασταλεί και να αποβάλει το έμβρυο! Για να προσδιορίσετε την συστολή, δηλ τα πονάκια, την ώρα εκείνη βάλτε τις παλάμες σας πάνω στην κοιλιά σας και θα την νιώσετε να σκληραίνει, να πετρώνει. Για να επιβεβαιωθούμε ότι πρόκειται για συστολές τοκετού πρέπει να τις παρακολουθήσουμε αρκετή ώρα και να βεβαιωθούμε για την διάρκεια, την ένταση και την συχνότητά τους.\nΣτην αρχή δεν έρχονται σε κανονικά διαστήματα. Μετά από κάποιο χρονικό διάστημα, το οποίο ποικίλει από έγκυο σε έγκυο, αρχίζουν να ρυθμίζονται σιγά-σιγά, να γίνονται πιο έντονοι και να ξεχύνονται στην μέση, στην κοιλιά και στο υπογάστριο. Οι πόνοι, μπορεί να ξεκινήσουν να έρχονται κάθε 20-30 λεπτά και σιγά - σιγά αρχίζουν να μικραίνουν τα διαστήματα και να έρχονται κάθε 15', κάθε 10', κάθε 5', κάθε 3'. Το πρώτο πράγμα που θα σας ρωτήσει ο γιατρός ή η μαία σας, είναι για την συχνότητα, την διάρκεια και την ένταση των συστολών.\nΈχετε υπόψη ότι στην αρχή, ο κάθε πόνος διαρκεί λίγα δευτερόλεπτα ώσπου σταδιακά η διάρκεια της κάθε συστολής (δηλ. το χρονικό διάστημα που παραμένει πετρωμένη όλη η κοιλιά) να είναι 50 δευτερόλεπτα έως και 1 λεπτό και να εμφανίζονται κάθε 2-3 λεπτά. Η ώρα του τοκετού πλησιάζει! Μην πανικοβάλλεστε, ο τοκετός είναι μια όμορφη, φυσιολογική, βιολογική λειτουργία.\nΌταν αρχίσουν οι συστολές αποφύγετε να γεμίσετε το στομάχι σας με φαγητό. Φάτε κάτι ελαφρύ, κρέμα, σούπα ή ένα ποτήρι γάλα με ζάχαρη που θα σας δώσει ενέργεια. Ένα γεμάτο στομάχι μπορεί να σας προβληματίσει την ώρα του τοκετού ή μπορεί να προκαλέσει εμετό.\nΣυσπάσεις BraxtoniHiks (προπαρασκευαστικές ωδίνες ή ψευδοωδίνες).\nΕάν οι συστολές δεν ρυθμιστούν, δε έρχονται σε τακτά χρονικά διαστήματα, είναι πολύ πιθανό να εξαφανιστούν σιγά-σιγά. Αυτές λέγονται «προπαρασκευαστικές συστολές» και προετοιμάζουν την μήτρα και τον τράχηλο να αποδώσουν μαλακά και εύκολα την ώρα του τοκετού. Εμφανίζονται συχνά κατά την διάρκεια της εγκυμοσύνης. Εάν συμβαίνουν πολύ συχνά και είστε πριν την 38η εβδομάδα κύησης συζητήστε το με τον γιατρό σας.\nΑν σπάσουν τα νερά (αυτόματη ρήξη θυλακίου).\nΓια να μην μπερδέψετε τα «νερά» με τα ούρα, τα «νερά» τρέχουν χωρίς να μπορείτε να τα σταματήσετε, ενώ τα ούρα μπορείτε να τα σταματήσετε ελέγχοντας την ουροδόχο κύστη. Επίσης τα υγρά είναι άοσμα και άχρωμα ενώ τα ούρα είναι κίτρινα και έχουν χαρακτηριστική μυρωδιά.\nΑν, λοιπόν, σπάσει το θυλάκιο, ενημερώστε τον γιατρό σας ή την μαία σας, φορέστε μια σερβιέτα και ξαπλώστε βάζοντας ένα μαξιλάρι κάτω από τους γλουτούς σας έτσι ώστε να εμποδίσετε την έξοδο μεγάλης ποσότητας υγρών. Ελέγξτε σε λίγο την σερβιέτα για να δείτε τι χρώμα έχουν τα υγρά και αν μυρίζουν. Αν έχουν σκούρο πράσινο χρώμα ή και αίμα πρέπει να πάτε αμέσως στο νοσοκομείο αφού πρώτα ειδοποιήσετε τον γιατρό σας ή την μαία σας.\nΌπως ανέφερα παραπάνω, φυσιολογικά τα υγρά είναι άχρωμα και άοσμα. Σε αυτήν την περίπτωση χαλαρώστε, θα χρειαστούν κάποιες ώρες ακόμα για να γεννήσετε ιδίως αν αυτό είναι το πρώτο σας παιδί και δεν σας έχουν πιάσει ακόμα οι πόνοι. Επειδή, όμως, η ρήξη του θυλακίου επιταχύνει την διαδικασία του τοκετού, βρισκόμαστε πλέον στην τελική ευθεία, οπότε θα ετοιμαστείτε για το Μαιευτήριο αλλά χωρίς άγχος και πανικό!\nΒλέννες με ή χωρίς παρουσία αίματος.\nΟι οροαιματηρές βλέννες δηλώνουν ότι η ώρα του τοκετού πλησιάζει.Όταν αυτές οι βλέννες γίνουν άφθονες σημαίνει ότι ο τοκετός είναι κοντά, έχει αρχίσει να γίνεται η διαστολή του τραχήλου! Πιθανόν τις τελευταίες ημέρες πριν τον τοκετό να παρουσιαστεί και διάρροια!\nΤα στάδια του τοκετού\nΣτάδιο 1ο: Διαστολή τραχηλικού στομίου\nΜε την έναρξη της διαστολής, ο τράχηλος αρχίζει να «ανοίγει» και η παχύρρευστη βλέννα ξεκολλά. Καθώς ο τράχηλος διαστέλλεται, τα τριχοειδή αγγεία σπάνε και αιμορραγούν στο σημείο αυτό γι' αυτό και η βλέννα είναι αιματηρή.\nΜε την εμφάνιση των προπαρασκευαστικών συστολών, ο πυθμένας της μήτρας συστέλλεται, μαζεύει, γίνεται πιο κοντός και παχύς, ενώ τα τοιχώματα του κατώτερου τμήματος τραβιούνται προς τα πάνω και ο τράχηλος διαστέλλεται έτσι ώστε, σιγά-σιγά, η μήτρα, ο τράχηλος και ο κόλπος να γίνουν ένας ενιαίος σωλήνας απ' όπου θα περάσει το μωρό. Όσο πιο συχνές και παρατεταμένες είναι οι συστολές, τόσο πιο σύντομα θα συμπληρωθεί η διαστολή, το άνοιγμα για να περάσει το μωρό! Ο χρόνος της διαστολής διαφέρει από γυναίκα σε γυναίκα και από τοκετό σε τοκετό. Συνήθως στις πρωτότοκες γυναίκες διαρκεί περισσότερο απ' ότι στις πολύτοκες.\nΚατά την ώρα της διαστολής είναι σημαντικό να είστε συνεργάσιμη, να αναπνέετε σωστά και να είστε χαλαρή. Αν κατά την διάρκεια του 1ου σταδίου σφίγγεστε πολύ, τα νεύρα και η μήτρα συσπώνται, σφίγγονται και προκαλούν δυνατό πόνο και εξάντληση του οργανισμού. Αν, όμως, είστε χαλαρή, ο πόνος είναι πιο ήπιος, πιο γλυκός, αφού τα νεύρα και η μήτρα σφίγγονται πιο μαλακά! Στην ουσία κάνετε οικονομία οξυγόνου από τον υπόλοιπο οργανισμό για να το προσφέρετε στην μήτρα και στο έμβρυο την ώρα του τοκετού που θα το έχουν ανάγκη!\nΕίναι πολύ σημαντικό, επίσης, να αναπνέετε σωστά για να οξυγονώνετε σωστά το μωρό σας!\nΗ διαστολή γίνεται βαθμιαία έτσι ώστε να φτάσει τα 10 εκατοστά. Τότε λέγεται «τελεία διαστολή» όπου, όπως ήδη έχω αναφέρει, ο τράχηλος και η μήτρα αποτελούν ένα ενιαίο σωλήνα.\nΌταν περνά η συστολή ξεκουραστείτε, κλείστε τα μάτια και χαλαρώστε το σώμα σας παίρνοντας μια βαθιά, αργή, παρατεταμένη αναπνοή.\nΣτάδιο 2ο : Περίοδος εξώθησης\nΌταν η διαστολή γίνει τελεία (10cm) αρχίζει η περίοδος της εξώθησης κατά την οποία το έμβρυο πιέζεται από τις συστολές της μήτρας, σπρώχνεται προς τα κάτω και κάνει τις ανάλογες κινήσεις για να μπορέσει να βγει.\nΣ'αυτό το στάδιο αισθάνεστε περισσότερο ένταση και πίεση παρά πόνο, το κεφάλι του εμβρύου πιέζει προς τα κάτω, νιώθετε την ανάγκη να σφιχτείτε, να σπρώξετε προς τα κάτω όπως όταν θέλετε να ενεργηθείτε και είστε δυσκοίλια!\nΑν η διαστολή δεν έχει γίνει τελεία δεν πρέπει να αφιχθείτε, ούτε να σπρώχνετε γιατί μπορεί να δημιουργήσετε πρόβλημα στην εξέλιξη του τοκετού, π.χ.οίδημα στον τράχηλο.\nΗ εξώθηση μπορεί να διαρκέσει από 5'-45'. Όσο πιο σωστά και συντονισμένα εξωθήσετε τόσο πιο γρήγορα θα γεννηθεί το μωρό!\nΌταν έρθει η συστολή, πρέπει να φέρετε τους μηρούς προς την κοιλιά και της κνήμες προς τους μηρούς. Τοποθετήστε τις παλάμες σας κάτω από τα γόνατα τραβώντας τα προς τα πίσω, πάρτε μια βαθιά αναπνοή, κρατήστε τον αέρα μέσα σας και αφιχθείτε προς το έντερο όπως όταν τύχει να είστε δυσκοίλια. Μην φυσάτε και ξεφυσάτε και μην σφίγγεστε στον λαιμό ή το πρόσωπό αλλά κάτω, στο έντερο!\nΟι συστολές την ώρα της εξώθησης διαρκούν 1 λεπτό. Στο διάστημα αυτό έχετε το περιθώριο να ανανεώσετε τον αέρα στους πνεύμονες 2 φορές. Αυτό γίνεται ως εξής: μετά από ενώ σωστό σφίξιμο, κάνετε μια γρήγορη εκπνοή βγάζοντας τον αέρα που είχε απομείνει και στην συνέχεια παίρνεται πάλι μια γρήγορη εισπνοή, κρατάτε τον αέρα και συνεχίζετε το σφίξιμο, την εξώθηση.\nΜόλις η συστολή τελειώσει αφήνετε τα χέρια και τα πόδια ελεύθερα, χαλαρά σε θέση ανάπαυσης, βγάζετε όλον τον αέρα που έχει απομείνει στους πνεύμονες και χρησιμοποιείτε την αναπνοή που χαλαρώνει. Μετά από μερικές εξωθήσεις το κεφάλι προχωρά, κατεβαίνει προς την έξοδο. Την στιγμή της εξόδου του μωρού, της γέννησής του δηλαδή, θα πρέπει να μην σφίγγεστε άλλο..\nΣε όλη αυτή την διαδικασία εννοείτε πως δεν θα είστε μόνη σας, αλλά θα καθοδηγήστε από τις οδηγίες του γιατρού και της μαίας σας.\nΣτάδιο 3ο : Υστεροτοκία ( η έξοδος του πλακούντα)\nΤο μωρό σας πλέον έχει γεννηθεί! Μετά από 5 λεπτά θα νιώσετε να έρχεται και άλλη συστολή-αρχίζει η υστεροτοκία, βγαίνει ο πλακούντας όπου τόσους μήνες έτρεφε το μωρό σας. Αυτή η διαδικασία δεν πονάει και διαρκεί μόλις λίγα λεπτά.\nΑφού γεννήσετε θα σας δώσουμε το μωρό σας να το πάρετε αγκαλιά για λίγα λεπτά και μετά θα το πάρουμε για να το ζεστάνουμε και να το παρακολουθήσουμε για 1-2 ώρες. Εσείς θα παραμείνετε για παρακολούθηση στην ανάνηψη της αίθουσας τοκετών για 2 ώρες περίπου και μετά θα ανεβείτε στο δωμάτιο όπου θα ξαναδείτε το μωρό σας.\nΜπαγετάκος Γεώργιος Ιατρός Μαιευτήρας | Νεοφύτου 48, 34100 Χαλκίδα | Τηλέφωνο: 22210 77520-30\nCopyright © 2009 | Design& Hosting Dvs.gr


Η Πελοπόννησος Η Πελοπόννησος είναι το νοτιότερο άκρο των Βαλκανίων και συνδέεται με την ηπειρωτική Ελλάδα με τον Ισθμό της Κορίνθου. Η περιοχή είναι ορεινή με γόνιμες πεδιάδες στους κόλπους και κατά μήκος τις ακτής. Η μορφολογία του εδάφους και η γεωγραφική της θέση έπαιξε σημαντικό ρόλο στην στην ιστορία της καθώς συγκέντρωσε λαούς διαφορετικής […]\nΑργολίδα Στη φλεγόμενη Aργειακή γη όπου η παπαρούνα αστράφτει πιο φωτεινή θα ακούσεις τις θεσπέσιες φωνές της ελληνικής γης, τον Όμηρο, τον Aισχύλο, το Σοφοκλή. H Aργολίδα ήταν η καρδιά της Eλλάδας από το 1600 έως το 1100 π.X. υπό το κράτος των Mυκηναίων. Mε την παρακμή τους, οι Δωριείς έφεραν υπό τον έλεγχό τους […]\nΝαύπλιο Το Ναύπλιο, πρωτεύουσα του Νομού Αργολίδας και πρώτη πρωτεύουσα της Ελλάδας, είναι μια γραφική πόλη με σπουδαία ιστορική και πολιτισμική παράδοση. Χτισμένη στους πρόποδες δύο φρουρίων, του Παλαμηδίου και της Ακροναυπλίας, αριθμεί σήμερα περίπου 19.000 κατοίκους και παρουσιάζει διαρκώς αυξανόμενη τουριστική ανάπτυξη. Ο χαρακτήρας της πόλης με τη μεγάλη παράδοση και την ιστορία αιώνων […]\nΤολό Παλιό ψαροχώρι, εκτείνεται κατά μήκος μιας όμορφης αμμουδιάς και κατοικείται από ιδιαίτερα φιλόξενους κατοίκους. Στην πεντακάθαρη θάλασσά του θα απολαύσετε το κολύμπι, το ψάρεμα και όλα τα είδη θαλασσίων σπορ. Όσο για τη διαμονή σας αλλά και για την ψυχαγωγία σας, το Τολό διαθέτει πολλά ξενοδοχεία και επιπλωμένα διαμερίσματα, καθώς και μεγάλη ποικιλία από […]\nΆργος Ο Ίναχος γέννησε τον Φορωνέα, ο Φορωνέας τον Άργο, ο Άργος τον Πείρασο και τον Φόρβαντα, ο Φόρβαντας τον Τρίοπα, ο Τρίοπας τον Ίασο και τον Αγήνορα, ο Αγήνορας τον Κρότωπο, ο Κρότωπος τον Σθενέλα και ο Σθενέλας τον Γελάνορα, που διαδέχτηκε ο Δαναός που τον διαδέχτηκε ο Λυγκέας, που γέννησε τον Άβα που […]\nΔιώρυγα της Κορίνθου Η Διώρυγα της Κορίνθου είναι η διώρυγα η οποία ενώνει τον Σαρωνικό με τον Κορινθιακό Κόλπο, στη θέση του Ισθμού της Κορίνθου, λίγο ανατολικότερα από την πόλη της Κορίνθου. Κατασκευάστηκε μεταξύ των ετών 1880-1893, έργο του Έλληνα μηχανικού Πέτρου Πρωτοπαπαδάκη. Στα αρχαία χρόνια μεταξύ του τείχους του Ισθμού και του περιβόλου του […]\nΣπέτσες Οι Σπέτσες είναι ιστορική νήσος κοντά στην Αργολική χερσόνησο, δεξιά της εισόδου του Αργολικού κόλπου, σε απόσταση 1,5 μιλίου από την Ερμιονίδα και 50 μιλίων από τον Πειραιά. Τις Σπέτσες απαρτίζουν τρεις ακόμη νησίδες: η Σπετσοπούλα, ο Άγιος Ιωάννης και το Μικρό Μπούρμπουλο. Το έδαφος των Σπετσών είναι κυρίως πευκόφυτο, ενώ μεγάλο μέρος του […]\nΎδρα … η Πόλη, φαντάζει σαν ένας πίνακας ζωγραφικής με γκρι, άσπρα και μπλε χρώματα πάνω από το γαλάζιο της θάλασσας, υπόδειγμα αρχιτεκτονικής και αισθητικής. Βρίσκεται στο κέντρο του νησιού και είναι χτισμένη αμφιθεατρικά στη βραχώδη πλαγιά, γύρω από το λιμάνι, δημιουργώντας μια μοναδική αρμονία μεταξύ αρχιτεκτονικής και περιβάλλοντος. Με την πρώτη σας επίσκεψη, ένα […]\nΠόρος Ο Πόρος είναι το νησί της γαλήνης, της ρομάντζας και της ξενοιασιάς. Είναι κατάφυτος με πεύκα που φτάνουν ως τις απόκρημνες ακτές ή τις αμμουδερές παραλίες του. Οι κάτοικοι του Πόρου είναι όπως όλοι οι νησιώτες στην Ελλάδα αυθόρμητοι, αξιοπρεπείς και φιλόξενοι. Στην ψηλότερη κορυφή του λόφου το Ιστορικό Ρολόι του, ανάμεσα σε φραγκοσυκιές […]


ΕΡΤ στις 39'Ε στον AMIKO ALIEN 2 και AMIKO ALIEN SHD-8900 - Page 6 - Amiko - Newsat Forum\nBy tasos.cz, 26 January 2019 in Amiko\nΦως και σε ενα Αρενα επιπλεον καθως και σε εκπαιδευτικα? Αυτο ακουγεται πολυ ενδιαφερον Γιαννακη . Γραψε μου σε παρακαλω με εμαιλ την σχετικη διαδικασια\nΜε cccam έχει φώς και στα 5 αρενα και σε πολλά άλλα καθώς και σε .....εκπαιδευτικά!!!\nΤην καρτα την προπληρωνω ανελλιπως καθε χρονο Γιαννη. Το πρόβλημα τελικά λύθηκε. Στην προσπάθεια να δω τα κανάλια Αρένα στις 1.9'Ε είχα παλαιοτέρα ενεργοποιήσει κάποια από τα 33 plugin που είχα περασμένα στον ΑΜΙΚΟ 8900 ALIEN. Τώρα απενεργοποίησα όλα τα plugin και άφησα ενεργό μόνο το plugin_mcas. Ο δέκτης τώρα διαβάζει πάλι απροβλημάτιστα την συνδρομητική κάρτα Skylink και έτσι βλέπω ξανά τα τσέχικα κανάλια στις 23,5'Ε. Επίσης στις 1,9'Ε βλέπω και τα τέσσερα κανάλια Αρένα (1-2-3-4). Παραθέτω μ\nΔεν φαντάζομαι να έχεις αφήσεις απλήρωτη την κάρτα ; ......γιατί απ ότι ξέρω έχει νόμιμη κάρτα.\nΣε άλλο δέκτη που να υποστηρίζει αποκωδικοποίηση irdeto δοκίμασες την κάρτα ; Na jiném přijímači, který podporuje irdeto dekódování\nΔέκτης Linux ΑΜΙΚΟ 8900 ALIEN - Πρόβλημα λήψης με συνδρομητική κάρτα της Skylink Irdeto ICe στις 23,5' Ε Ο κατά τα άλλα πολύ καλός δορυφορικός μου δέκτης με Linux o ΑΜΙΚΟ 8900 ALIEN έπαυσε να διαβάζει απροβλημάτιστα την συνδρομητική κάρτα της Skylink για τα τσέχικα κανάλια στις 23,5' Ε. Μερικές φορές μετά από επανεκκίνηση ο δέκτης διαβάζει την κάρτα, τώρα τελευταία όμως σπάνια διαβάζει την κάρτα παρά τις επανελειμένες επανεκκινήσεις του δέκτη. Που μπορεί να είναι άραγε το πρόβλημα? Μπο\nAMIKO A6 OTT Media Player Box 4K Android 7.1 1GB/8GB\nAMIKO A6 OTT Media Player Box 4K Android 7.1 1GB/8GB 70,00 € AMIKO A6 OTT Media Player Box 4K Android 7.1 1GB/8GB 4k UHD Streaming Media Player OS: Android 7.1 Nougat CPU: QUAD CORE 64bit A53 έως 1.5GHZ Μνήμη 1GB DDR RAM 8GB eMMC Flash Υποστήριξη 4K @ 30FPS HDR10 / HLG WIFI ενσωματωμένη 2.4G ενιαία ζώνη HD out 2 x συνδέσεις USB 2.0 S / PDIF Οπτική έξοδος Υποδοχή κάρτας Micro SD Πολλές εφαρμογές διαθέσιμες από το κατάστημα MyTV OTT / IPTV Εύκολη εγκατάσταση Χαμηλή κατανάλωση\nAMIKO A6 COMBO Ένας νέος δέκτης που μόλις κυκλοφόρησε στην ελληνική αγορά, εντυπωσιάζει με τις πολύπλευρες δυνατότητές του! Πρόκειται για τον Amiko A6 Combo, ο οποίος είναι ένας 4K Ultra HD δέκτης δορυφορικών και επίγειων καναλιών που διαθέτει το πλεονέκτημα να βασίζεται σε λειτουργικό σύστημα Android 7.1.2 Nougat, πράγμα που του επιτρέπει να λειτουργεί και ως IPTV Box. Εξοπλίζεται με ένα DVB-S2 και ένα υβριδικό T2/C tuner, ενώ έχει ενσωματωμένο Wi-Fi για ασύρματη σύνδεση στο τοπικό δ\nHATTERS - Posted 2 May\nHATTERS - Started 30 April\nHATTERS - Started 29 April


4YourFamily, Οικογένεια, Παιδί, Μητρότητα, Διατροφή, Ειδικές Ικανότητες - "Ένα συγκλονιστικό γράμμα σε μια μητέρα...που δεν μοιάζει με καμία άλλη!"\nΑυτό το γράμμα που "συνάντησα" τυχαία και διαδικτυακά στον Guardian, δεν θα μπορούσα παρά να το μεταφράσω. Με την ευχή, να προλαβαίνουμε όλοι το χρόνο για να λέμε αυτά που αισθανόμαστε στη μητέρα, στον πατέρα μας, στο σύντροφο και στα παιδιά μας, σ΄ένα φίλο μας, όσο ακόμα τους έχουμε στο πλευρό μας...\n"Αν λέγαμε κάτι ασυνήθιστα όμορφο ή χρήσιμο, όταν ήμασταν παιδιά, πάντα μας έλεγες..."Μπορώ να το γράψω αυτό;" Πρόσφατα , συνειδητοποίησα, πως αν και πάντα σου λέμε πως σ' αγαπάμε πάρα πολύ, αυτό μπορεί ν' ακούγεται τελικά ως μια άχρηστη δήλωση, του τύπου "Τα λέμε αργότερη" ή "Να έχεις μια καλή εβδομάδα!". Γι αυτό κι εγώ, αποφάσισα πως ο καλύτερος τρόπος για να σου εξηγήσω πόσα πολλά σημαίνεις σε όλους εμάς, είναι να το κάνω γραπτώς. Κι είναι πιο δύσκολο απ' οτι φανταζόμουν...\nΠώς μπορούμε αλήθεια να εξηγήσουμε πόσα πολλά σημαίνεις για μας; Και πώς θα μπορούσες να κατανοήσεις τα έντονα συναισθήματα που τρέφω για σένα; Σε κοιτώ κι όλα τα μικρά επιτεύγματα που έχω κάνει όλα αυτά τα χρόνια ωχριούν. Έχεις αγωνιστεί τόσο πολύ και με τόσο δύσκολα πράγματα κατά τη διάρκεια της ζωής σου και τώρα... δίνεις τη μάχη σου ενάντια στις συνέπειες μιας τρομερής ασθένειας...αλλά ποτέ δεν παραδίδεις τα όπλα! Δεν μπορώ να σε φανταστώ ποτέ να το κάνεις, αν και γνωρίζω πως θα το ήθελες πια.\nΜια "απόδραση" απ' την Αυστρία το 1938, όταν ήσουν μόλις εννέα ετών, αφήνοντας πίσω τους γονείς σου και μη γνωρίζοντας πότε κι αν θα τους ξανάβλεπες ποτέ, δεν σε απέτρεψε απ' το να ριχτείς σε μια νέα ζωή στην Αγγλία. Σκληρή δουλειά απ' την ηλικία των 14 ετών σε μια σειρά από ενδιαφέρουσες θέσεις εργασίας και συναναστροφή μ' έναν τεράστιο αριθμό ανθρώπων...κάποιοι από αυτούς, φίλοι μιας ολόκληρης ζωής.\nΤο να γίνεις ιατρική φωτογράφος σου έδωσε την ευκαιρία να εργάζεσαι ανεξάρτητα κατά καιρούς κι αργότερα, όταν το επέλεξες να "ταξιδεύεις" στο τοπικό νοσοκομείο για να φωτογραφίζεις και να συνομιλείς με ασθενείς, που τόσο πολύ σ' ενδιέφερε ν' ακούς τις ιστορίες τους.\nΑκόμα θυμάμαι, ως παιδί, πως σε βοηθούσα να τακτοποιείς στοίβες φωτογραφιών τα πρωινά του Σαββάτου και το πόσο ενθουσιασμό αισθανόσουν που είχες φωτογραφήσει την πρώτη μεταμόσχευση καρδιάς. Το γεγονός και μόνο, πως ήσουν σ' επαφή με τόσους πολλούς συναδέλφους και πολλούς φίλους σου, έδειχνε τη γενναιοδωρία και την πίστη σου σ' αυτούς.\nΕργάστηκες ακούραστα για να μας παρέχεις και να μας δώσεις κάθε ευκαιρία ν' απολαύσουμε τη ζωή, να γνωρίσουμε τους εαυτούς μας. Συνεχίζεις ν' αποτελείς πηγή έμπνευσης για την ανατροφή των δικών μου παιδιών...Και βλέπω πολύ απ' τη δική σου ευγένια και συμπάθεια στα δικά τους μάτια...\nΔυστυχώς, τώρα μόνο μπορώ να κατανοήσω πόσο εξαντλητικός ήταν ο τρόπος ζωής σου, κατά τη διάρκεια της δικής μας ανατροφής. Και μόνο ντροπή μπορώ να αισθάνομαι για το πόσο λίγα έκανα για να σε βοηθήσω.Το μόνο που μπορώ να ελπίζω πια, είναι ο χρόνος που περνάμε τώρα πια μαζί, να "καλύψει" την ανεπάρκειά μου, στα χρόνια της εφηβείας.\nΑκόμα κι η απώλεια που βίωσες, τόσο νωρίς στο γάμο σου με τον μπαμπά και το γεγονός πως αναγκάστηκες να μετατραπείς σε μόνο, εργαζόμενο γονεά, δεν σ' έκανε ν΄αλλάξεις το μονοπάτι που είχες χαράξει. Το Ανοικτό Πανεπιστήμιο σου έδωσε την ευκαιρία να μελετήσεις πολλά θέματα απ' το σπίτι.\nΟ τεράστιος αριθμός βιβλίων που εξακολουθούν να γεμίζουν τα ράφια σου, έγινε ένα άλλο πάθος ζωής για σένα. Δυστυχώς, λόγω της επιδείνωσης της όρασης σου, τα βιβλία δεν μπορούν πλέον να σου φέρουν την ίδια χαρά που σου έφερναν κάποτε, παρόλο που μου επιτρέπεις να σου διαβάζω, όταν αισθάνεσαι κάπως καλύτερα. Και παρά τη λύση της ανάγνωσης με κασέτες για να κάνουν λίγο καλύτερες τις ατελείωτες, μονότονες ώρες που περνάς στο κρεβάτι.\nΑυτό που πραγματικά ελπίζω να μπορέσεις να καταλάβεις, μέσα απ' όλη αυτή τη μουρμούρα, είναι πως δεν θα μπορούσα να ευχηθώ να έχω καλύτερη μητέρα και πως αισθάνομαι απίστευτα τυχερή που παραμείναμε τόσο "κοντά", συναισθηματικά και γεωγραφικά...\nΤο μόνο που έκανες ποτέ, ήταν να με υποστηρίζεις και σπανίως να με κριτικάρεις. Τα παιδιά μου είχαν ένα υπέροχο πρότυπο δίπλα τους, για να το θαυμάζουν και να το σέβονται. Έχουν μάθει την αξία της οικογενείας και μπορούν να δουν πως συνεχίζεις να "εργάζεσαι" αποφασιστικά, βάζοντας όλους τους άλλους σε προτεραιότητα παρά την κλονισμένη σου υγεία. Και στα δικά τους μάτια, δεν μπορείς να κάνεις κανένα λάθος.\nΕίσαι πραγματικά το πιο εμπνευσμένο, δοτικό, χαρισματικό άτομο που έχω γνωρίσει και νιώθω ευλογημένη που είσαι μητέρα μου.\nΌλοι σ' αγαπούν...μα κανείς δεν μπορεί να σ' αγαπήσει όσο εγώ...\nΜε αγάπη, Katie."\nΤελευταία τροποποίηση: Πέμπτη, 20 Μάρτιος 2014 22:55\nΠερισσότερα σε αυτή την κατηγορία: « Το κρυφτό της Αγάπης! Ένα υπέροχο παραμύθι για τα συναισθήματα...\t"Ξεφτίλα! Στην Ελλάδα του 2013 "χάνονται" παιδιά από μαγκάλι!" »


Εφυγε από τη ζωή η Μαργαρίτα Παπαγεωργίου, το «μωρό» στον «Δράκο» του Κούνδουρου | Protagon.gr\nΗ Μαργαρίτα Παπαγεωργίου με τον Γιάννη Αργύρη στον «Δράκο» (1956) | YouTube\nΜία από τις πιο αγαπητές πρωταγωνίστριες του παλιού ελληνικού κινηματογράφου και του λεγόμενου εμπορικού, αλλά και του νεορεαλιστικού σινεμά, απεβίωσε σε ηλικία 87 ετών\nProtagon Team 28 Ιανουαρίου 2021, 12:58\nΗ Μαργαρίτα Παπαγεωργίου με τον Γιάννη Αργύρη στον «Δράκο» (1956)\nΗταν μια φρέσκια, γήινη εικόνα της Ελλάδας που έβγαινε από την τραγωδία της Κατοχής και του Εμφυλίου, μιας χώρας που ισορροπούσε ανάμεσα στη σκληρή πραγματικότητα και στο όνειρο για μια καλύτερη ζωή –με έναν τρόπο και η ίδια η Μαργαρίτα Παπαγεωργίου, που έφυγε από τη ζωή αθόρυβα την περασμένη Κυριακή σε ηλικία 87 ετών, ήταν και στα δύο.\nΗ Παπαγεωργίου έπαιξε στην νεορεαλιστική «Μαγική πόλη» (1954) και στον σκοτεινό «Δράκο» (1956) του Νίκου Κούνδουρου.\nΜε τον Γιώργο Φούντα στο «Μαγική πόλις»\nΑλλά και στο χαρούμενο «Η θεία από το Σικάγο» (1957) του Αλέκου Σακελλάριου.\nΣτον «Δράκο» ήταν «το μωρό», στη «Θεία από το Σικάγο» ήταν η τρίτη, προς παντρειά, κόρη του Ορέστη Μακρή, μετά την Αννα Συνοδινού και την Τζένη Καρέζη.\nΜε τον Ντίνο Ηλιόπουλο στον «Δράκο»\nΑκόμα και αυτή η παρουσία της στο σινεμά πήγαζε από τον δυισμό της μεταπολεμικής Ελλάδας.\nΗ ίδια είχε διηγηθεί για το πώς βγήκε στο σινεμά, μέσω της φιλίας της με τον πάμφτωχο Θανάση Βέγγο, που ήταν γείτονάς της.\n«Ημουν πέντε χρόνων όταν γνωριστήκαμε. Εκείνος ήταν εννέα χρόνια μεγαλύτερός μου. Μέναμε δίπλα στο Νέο Φάληρο. Ζούσε με την οικογένειά του σε μια καμαρούλα. Οι δυσκολίες που αντιμετώπιζαν, μεγάλες. Ο πατέρας του ήταν αριστερός, τον είχαν διώξει από τη δουλειά και δεν είχαν ούτε καν ηλεκτρικό. Ο πατέρας μου πέρασε ένα καλώδιο μέσα από τα δέντρα και τους έδωσε φως. Ο Θανάσης δεν το ξέχασε ποτέ αυτό. Στη γειτονιά βοηθούσε τους πάντες. Έβλεπε κάποιον να κρατά κάτι βαρύ και αμέσως πήγαινε για να τον ξελαφρώσει. Όταν τον έστειλαν στην Μακρόνησο, πηγαίναμε με τη μητέρα μου και κάναμε παρέα στους γονείς του. Εκεί γνώρισε τον Κούνδουρο και όταν επέστρεψε μου τον έφερε στο σπίτι. Έτσι βγήκα στο σινεμά. Στη “Μαγική πόλη” και στον “Δράκο”».\nΠέθανε η Κλόρις Λίτσμαν, η «Φράου Μπλούχερ» του «Φρανκενστάιν Τζούνιορ»


67P-Philea-CIVA-ESA-NASA - ScienceNews.ScienceSchoolCy.com\nΣε άγνωστο σημείο μέσα σε κρατήρα βρίσκεται το Philae\nΥπάρχει επικοινωνία με τη διαστημοσυσκευή αλλά βρίσκεται σε σημείο που δεν υπάρχει αρκετό ηλιακό φως για να φορτίζεται η μπαταρία του\nH συσκευή Philea σταθεροποιήθηκε στην επιφάνεια του κομήτη 67P, αφού πρώτα αναπήδησε δύο φορές και μετακινήθηκε εκατοντάδες μέτρα. Φαίνεται όμως ότι έχει πέσει δίπλα σε γκρεμό με το πλάι, και ίσως δεν βλέπει τον Ήλιο για αρκετές ώρες ώστε να φορτίσει τη μπαταρία του.\n«To ρομπότ βρίσκεται κάτω από έναν γκρεμό σε άγνωστη τοποθεσία, με τα δύο σκέλη προσεδάφισης να ακουμπούν το έδαφος και το τρίτο να αιωρείται στο κενό», ανακοίνωσε ο Ζαν-Πιέρ Μπιμπρίνγκ, υπεύθυνος του οργάνου CIVA που μετέδωσε τις πρώτες εικόνες.\nΟι δραματικές σκιές στην πρώτη εικόνα από την επιφάνεια υποδηλώνουν ότι το Philae έχει πέσει σε κοιλότητα. Κάτω αριστερά διακρίνεται ένα απο τα σκέλη προσεδάφισης.\n«Μένει να δούμε αν θα τα ξαναπούμε και αύριο» είπε σε συνέντευξη Τύπου της ευρωπαϊκής διαστημικής υπηρεσίας ESA στο Ντάρμσταντ της Γερμανίας.\nΓια την ιστορική προσεδάφιση της Τετάρτης, το Philae απελευθερώθηκε από το μητρικό σκάφος Rosetta και έπεσε αργά μέχρι τον κομήτη. Απέτυχε όμως να ενεργοποιήσει δύο άγκιστρα με τα οποία θα συγκρατούνταν στην επιφάνεια -ο 67P έχει τόσο ασθενή βαρύτητα ώστε το ρομπότ κινδυνεύει να εκτιναχθεί στο Διάστημα. Αυτό παραλίγο να συμβεί όταν άγγιξε την επιφάνεια και αναπήδησε, παραμένοντας εν πτήσει για τουλάχιστον δύο ώρες πριν προσεδαφιστεί ξανά σε νέα θέση.\nΠανοραμικό φωτομωσαϊκό από την επιφάνεια του κομήτη. Το μαύρο στο πάνω μέρος είναι το κενό του Διαστήματος. Η εικόνα του ρομπότ έχει τοποθετηθεί στο κέντρο από τους ερευνητές (ESA/CIVA)\n«Ακόμα δεν έχουμε αγκιστρωθεί» ανέφερε ο Στεφάν Ούλαμετς, πρότζεκτ μάνατζερ του Philae. «Είμαστε σίγουροι ότι προσεδαφιστήκαμε την πρώτη φορά, μετά όμως έγινε ένα αρκετά μεγάλο άλμα». «Πρέπει έφτασε σε ύψος ενός χιλιομέτρου» είπε. Η μπαταρία του Philae επαρκεί για 60 ώρες λειτουργίας χωρίς νέα φόρτιση από τους ηλιακούς συλλέκτες. Τα πρώτα στοιχεία δείχνουν ότι στο σημείο που έπεσε έχει λιακάδα μόλις για μιάμιση ώρα κάθε «μέρα» του κομήτη, διάρκειας 12 ωρών. Αυτό σύμφωνα με τους επιτελείς της αποστολής σημαίνει ότι ναι μεν το Philae θα παραμείνει ζωντανό αλλά δυστυχώς οι λειτουργικές του δυνατότητες θα είναι ιδιαίτερα περιορισμένες. Τις επόμενες ώρες το κέντρο ελέγχου της αποστολής θα επικοινωνήσει με το Philae και του στείλει καινούργιες εντολές και οδηγίες. Οσον αφορά την επαναφορά του Philae σε κανονική και όχι πλάγια θέση οι επιτελείς της αποστολής ανέφεραν ότι θα προσπαθήσουν το επιτύχουν χρησιμοποιώντας για αυτό τον σκοπό έναν από τους βραχίονες της συσκευής.\nΕικόνα που έλαβε το Philae 40 δευτερόλεπτα πριν από την πρώτη προσεδάφιση. Η επιφάνεια είναι καλυμμένη με σκόνη που κρύβει τον υποκείμενο πάγο (ESA)


Λαϊκισμός και συμφέροντα πάνω στις πλάτες των προσφύγων | Μένουμε Ευρώπη\n← Η Πολυφωνία στα ΜΜΕ της Κύπρου: Yπό Περιορισμούς;\nΈνα όπλο για όλα τα άκρα →\nΛαϊκισμός και συμφέροντα πάνω στις πλάτες των προσφύγων\nΤου Ανδρέα Παραλίκη\nΗ Επιτροπή Ακίνητης Περιουσίας που ίδρυσε η Τουρκία, ανακοίνωσε τα τελευταία στατιστικά της. Έχει αγοράσει λέει, 10 τετραγωνικά χιλιόμετρα γης από Ελληνοκύπριους πρόσφυγες που έχουν αποταθεί κοντά της. Δηλαδή μέσα σε 7 χρόνια έχει αγοράσει ποσοστό περίπου 0.3 % της έκτασης που ελέγχει το μη αναγνωρισμένο κράτος στον βορρά.\nΑυτό το στοιχείο είναι και μια απάντηση στην ανόητη πολιτική των εκάστοτε κυβερνήσεων να κατηγορούν τους πρόσφυγες για την απόφαση τους να προσφύγουν στην επιτροπή αυτή. Ούτε αποδυναμώνεται η θέση μας κ. Χάσικε, ούτε επηρεάζεται καθόλου η λύση του Κυπριακού κ. Φυττή. Αφήστε τις λαϊκισμούς και την κριτική στους ανθρώπους που υποφέρουν για 40 χρόνια από την απώλεια της περιουσίας τους και δουλέψετε με ειλικρίνεια για τη λύση του Κυπριακού. Η Τουρκία δεν μπορεί να λύσει το Κυπριακό με αυτό τον τρόπο, εκτός και αν οι πολιτικοί μας με τους λανθασμένους τους χειρισμούς, μας οδηγήσουν στην ντε φάκτο διχοτόμηση. Οι πρόσφυγες αρκετά έχουν υποφέρει από τους συμφεροντολόγους ηγέτες τους.


Αφύπνιση Συνείδησης - Project Parenting\n~Θα ανακαλύψω τι συμβαίνει με το παιδί μου, τη σχέση μου, τους γονείς μου, τους αγαπημένους μου, τους συνεργάτες μου, τους συνανθρώπους μου όταν ανακαλύψω τι συμβαίνει με τον εαυτό μου.~\nΤα σεμινάρια μας περιλαμβάνουν διαλέξεις, διαλογισμό, ποικίλες τεχνικές ενσυνειδητότητας και επαναπρογραματισμού του εγκεφάλου, καθώς και απαντήσεις σε ερωτήματα τα οποία θα αναδύονται κατά τη διάρκεια.\nΣκοπός των σεμιναρίων αποτελεί η Αφύπνιση Συνείδησης.\nΣτόχοι των σεμιναρίων αποτελούν η εκπαίδευση σχετικά με τον τρόπο λειτουργίας του εγκεφάλου, η θεραπεία του Εσωτερικού Παιδιού, η ενεργοποίηση των μηχανισμών αυτοθεραπείας και η δημιουργία μιας νέας πραγματικότητας.\nΗμέρα: Κάθε Δευτέρα\nΚόστος: 40€ κάρτα για συμμετοχή σε τέσσερα μαθήματα\n32€ κάρτα για συμμετοχή σε τέσσερα μαθήματα για τα μέλη του Project Parenting (20% έκπτωση)\n15€ για συμμετοχή σε ένα μάθημα\n12€ για συμμετοχή σε ένα μάθημα για τα μέλη του Project Parenting (20% έκπτωση)\nΣυμμετοχή έπειτα από επικοινωνία:\nΕπικοινωνήστε και θα σας αποστείλουμε τις σχετικές λεπτομέρειες εγγραφής και εισόδου.\nΣύμβουλος και Θεραπεύτρια Rebirthing\nΚαλωσορίζουμε στην ομάδα των experts μας την Ελένη Γαληναία Δαφνοτίδου Μαθηματικό Α.Π.Θ. με Εξειδίκευση στις Τεχνολογίες Πληροφοριών και Επικοινωνίας στην Ειδική Αγωγή και Ψυχοπαιδαγωγική της Ένταξης, Δ.Π.Θ. και Ε.Κ.Ε.Φ.Ε. «Δημόκριτος». Τον τελευταίο χρόνο και πλέον εργάζεται αποκλειστικά ως Σύμβουλος και Θεραπεύτρια Rebirthing, ενώ πρόσφατα ίδρυσε τη Mind Your Mind. Είναι μεγάλη μας χαρά που την έχουμε στην ομάδα μας και θα μοιραστεί τις γνώσεις της μαζί μας!


Διεθνής Νόμος και ΑΟΖ\nΩς πρόλογο για το σημείωμα αυτό θα ήθελα να αναφέρω ότι ο όρος Διεθνές Δίκαιο είναι εσφαλμένος. Δεν υπάρχει τέτοιος όρος. Ο όρος είναι Διεθνής Νόμος, ο οποίος κάθε άλλο παρά δίκαιος είναι για τα αδύναμα κράτη.\nΟ Νόμος της θάλασσας μέσω του UNCLOS (Συνθήκη για το Νόμο της θάλασσας των Ηνωμένων Εθνών) είναι ίσως το κύκνειο άσμα του Κινήματος των Αδεσμεύτων και περιέχει πρόνοιες όπως τις πρόνοιες για την ΑΟΖ που εμπεδώνει τα συμφέροντα των μικρών κρατών.\nΤο πρόβλημα με τις Διεθνείς Συμβάσεις είναι ότι δεσμεύουν μόνο τα κράτη που τις υπογράφουν. Η Τουρκία δεν την υπέγραψε, άρα δεν τη δεσμεύει. Υπάρχει φυσικά το βάσιμο επιχείρημα ότι πολυμερής Διεθνής Σύμβαση που τυγχάνει ευρείας αποδοχής δημιουργεί εθιμικό νόμο που δεσμεύει όλα τα κράτη ανεξάρτητα αν υπόγραψαν μια συνθήκη ή όχι. Αυτό, όμως, είναι μόνο επιχείρημα και η Τουρκία όχι μόνο λόγω Κύπρου αλλά και λόγω Αιγαίου πελάγου θα εναντιωθεί στις πρόνοιες του UNCLOS για την ΑΟΖ γιατί επηρεάζονται τα ζωτικά της συμφέροντα.\nΟι πρόνοιες της Σύμβασης για την ΑΟΖ προνοούν για μεθόδους καθορισμού των θαλάσσιων συνόρων. Οι μέθοδοι εφαρμόζονται όπου τα ενδιάμεσα θαλασσινά νερά είναι λιγότερης απόστασης από 400 χλμ εφόσον το μάξιμουμ που μπορεί να διεκδικήσει ένα κράτος είναι 200 χλμ. Οι μέθοδοι, όμως, από μόνοι τους δεν δημιουργούν θαλάσσια σύνορα. Τα θαλάσσια σύνορα δημιουργούνται με διμερείς συμφωνίες μεταξύ των εμπλεκομένων κρατών. Η Κύπρος έχει συμφωνίες με το Ισραήλ, τον Λίβανο και την Αίγυπτο για το θέμα, αλλά όχι με την Ελλάδα και την Τουρκία.\nΗ Τουρκία, η οποία είναι ιμπεριαλιστική δύναμη της περιοχής, διατυπώνει με ύφος τραμπούκου ασαφείς θέσεις. Κάποτε αφήνει να νοηθεί ότι διεκδικεί για τον εαυτό της θαλάσσιες περιοχές νότια της Κύπρου, διατυπώνοντας περίπλοκα νομικά επιχειρήματα τα οποία είναι αβάσιμα, αλλά κάποτε διεκδικεί «μοιράσι» στον θαλάσσιο πλούτο της περιοχής για λογαριασμό των Τουρκοκυπρίων με βάση τις Συνθήκες Εγγύησης που η τότε ηγεσία της ΕΟΚΑ υπέγραψε.\nΌπως και να έχει το πράγμα, την περίοδο 1950-1974 συγκρούστηκαν στην περιοχή μας και ειδικά στην Κύπρο οι τοπικές ιμπεριαλιστικές δυνάμεις της Ανατολικής Μεσογείου, της Τουρκίας και της Ελλάδας. (Ελληνική Μεραρχία, γεγονότα του 1963, 1967 και η εισβολή του 1974 από την Τουρκία).\nΗ Τουρκία εξήλθε νικητής σε αυτή τη σύγκρουση. Κατατρόπωσε, δυστυχώς, την Ελλάδα σε όλα τα μέτωπα και ντρόπιασε τα ελληνικά όπλα αφήνοντας τους Έλληνες να ψελλίζουν ότι ήταν όλα προδομένα, χωρίς όμως να καταδικαστεί κανένας για προδοσία και χωρίς η «εσχάτη προδοσία» να είναι ποινικό αδίκημα. Η Κύπρος είναι ίσως η μόνη ωώρα στον κόσμο που δεν ποινικοποίησε την προδοσία.\nΕν πάση περιπτώσει, οι αξιώσεις της Κύπρου στην ΑΟΖ, αν και νόμιμες και με ορθή νομική βάση, δεν έχουν ξεκαθαριστεί. Μπορούν να ξεκαθαριστούν μόνο με λύση του Κυπριακού και συμφωνία καθορισμού της ΑΟΖ και με την Τουρκία.\nΠρέπει, όμως, να διευκρινιστεί το εξής: Σε όλες τις θάλασσες ισχύει η αρχή της Ελεύθερης Ναυσιπλοΐας, δηλαδή της διέλευσης πλοίων ελεύθερα από οποιαδήποτε θάλασσα. Από τα χωρικά ύδατα ενός κράτους, ένα σκάφος οφείλει να ανταπαιτεί στην πρύμνη του τη σημαία του κράτους του. Η ΑΟΖ, όμως, δεν είναι χωρικά ύδατα και το δικαίωμα διέλευσης είναι απόλυτο. Η ΑΟΖ δίνει στο κράτος που της ανήκει δικαιώματα αποκλειστικής οικονομικής εκμετάλλευσης. Δεν δικαιούται όμως να απαγορεύσει τη διέλευση πλοίων από αυτή.\nΗ κυπριακή κυβέρνηση λέει ότι το Μπαρμπαρός παραβιάζει την ΑΟΖ για να κάνει επιστημονικές έρευνες. Πρώτον, το Μπαρμπαρός δικαιούται να διέρχεται την κυπριακή ΑΟΖ. Δεύτερον, είναι αμφίβολο αν είναι δυνατόν να τεκμηριωθεί ο ισχυρισμός ότι το σκάφος αυτό κάνει επιστημονικές έρευνες. Τρίτον, είναι αμφίβολο αν οι επιστημονικές έρευνες αποτελούν οικονομική εκμετάλλευση.\nΦυσικά ο τουρκικός ιμπεριαλισμός είναι ένας προβατόσχημος λύκος. Σουξουλά. Γιατί στέλνουν ντε και καλά τα Μπαρμπαρός έξω που την Λάρνακα και τη Λεμεσό; Αλλά εμείς γιατί βιαζόμαστε να πειραχτούμε; Γιατί υπεραντιδρούμε; Πήρε η Τουρκία έστω και ένα βαρέλι γκαζιού; Πήρε από τον βυθό έστω και ένα βοτσαλάκι; Είναι για αυτό που ούτε στην Ευρωπαϊκή Ένωση ούτε στον ΟΗΕ δεν θα βρούμε κατανόηση ούτε και υποστήριξη. Είμαστε ένα κράτος που στερείται σοβαρότητας, υπεραντιδρά και συμπεριφέρεται σαν ένα ανώριμο υστερικό εννιάχρονο αγόρι.\nΚαιρός να ωριμάσουμε και να επιστρέψουμε στις συνομιλίες.


Το Αφηρημένο Blog: Το μεγαλύτερο κτίριο του κόσμου άνοιξε τις πύλες του στην Κίνα\nΤο μεγαλύτερο κτίριο του κόσμου άνοιξε τις πύλες του στην Κίνα\nΤο μεγαλύτερο κτίριο του κόσμου άνοιξε τις πύλες του στο Τσενγκντού της επαρχίας Σετσουάν στην Κίνα.\nΠρόκειται για το Παγκόσμιο Κέντρο του Νέου Αιώνα (New Century Global Center) που, σύμφωνα με τους κατασκευαστές του, μέσα σε αυτό θα μπορούσε να χωρέσει 20 φορές η Όπερα του Σίδνεϊ και τρεις φορές το Αμερικανικό Πεντάγωνο. Έχει μήκος 500 μέτρα, πλάτος 400 μέτρα, χώρο δαπέδου 1,76 εκατομμύρια τετραγωνικά μέτρα, ενώ το ύψος του είναι 100 μέτρα ύψος.\nΤο Παγκόσμιο Κέντρο του Νέου Αιώνα είναι το μεγαλύτερο (για την ακρίβεια, το ογκωδέστερο) κτίριο - μη ουρανοξύστης - στον κόσμο. Θα στεγάσει γραφεία, αίθουσες συνεδριάσεων, ένα πανεπιστημιακό συγκρότημα, δύο τεράστια εμπορικά κέντρα, δύο πολυτελή ξενοδοχεία πέντε αστέρων, ένα δίκτυο κινηματογραφικών αιθουσών, ένα «μεσογειακό χωριό», ένα παγοδρόμιο και ένα «πειρατικό καράβι» ως παιδότοπο.\nΠερίπου 400.000 τετραγωνικά μέτρα είναι αφιερωμένα στα καταστήματα, τα περισσότερα από τα οποία φιλοξενούν μάρκες πολυτελείας.\nΠαρ' όλο που η Τσενγκντού απέχει περίπου χίλια χιλιόμετρα από τη θάλασσα, το Παγκόσμιο Κέντρο του Νέου Αιώνα έχει ως θέμα τη θάλασσα, καθώς περιβάλλεται από ένα τεράστιο υδάτινο πάρκο στο οποίο αντικατοπτρίζονται οι εξωτερικές του επιφάνειες, διαθέτει σιντριβάνια και μια τεχνητή παραλία η οποία στεγάζεται από κυματιστή οροφή. Τα ξενοδοχεία διαθέτουν 1.000 δωμάτια, όλα με θέα στη «θάλασσα». «Πρόκειται για τη μικρογραφία μιας ωκεάνιας πόλης που χτίστηκε από τον άνθρωπο» λένε οι κινέζοι κατασκευαστές.\nΗ κυβέρνηση της Κίνας προσπαθεί να αναδείξει την πόλη Τσενγκντού, που καταλαμβάνει την τρίτη θέση ανάμεσα στις πιο εύπορες κινεζικές πόλεις, ως την οικονομική πρωτεύουσα της Δυτικής Κίνας.\n«Το Παγκόσμιο Κέντρο του Νέου Αιώνα αποτελεί ένα τοπόσημο που δεσπόζει στην περιοχή αλλά και σε όλον τον κόσμο προκαλώντας δέος» δηλώνουν εκπρόσωποι των τοπικών αρχών.\nΓια την εξυπηρέτηση των επισκεπτών κατασκευάστηκε μια νέα γραμμή του μετρό, ενώ ήδη έχουν αρχίσει οι εργασίες για την κατασκευή ενός νέου διεθνούς αεροδρομίου στην περιοχή, το οποίο προβλέπεται να λειτουργήσει το 2020.\nΠηγή: in.gr και συγκεκριμένα από:


Λ. Αυγενάκης για ΔΕΠΑ: «Να απαντήσουν οι λαλίστατοι του ΣΥΡΙΖΑ για την υπόθεση» | Liberal.gr\nΤρίτη 20 Νοεμβρίου 2018, 15:09\nΟ κ. Αυγενάκης μιλώντας στον ραδιοφωνικό σταθμό Flash 99.4 της Θεσσαλονίκης αναρωτήθηκε: «πώς ο κ. Κιτσάκος στέλεχος της ELFE -εταιρία Λαυρεντιάδη- που είχε χρέος στη ΔΕΠΑ βρέθηκε σε θέση στελέχους της ΔΕΠΑ, να συζητά το χρέος της προηγουμένης εταιρίας του το οποίο επί των ημερών του στην κρατική ΔΕΠΑ διογκώθηκε;».\n«Εναντίον του κ. Κιτσάκου έχει ήδη ασκηθεί δίωξη σε βαθμό κακουργήματος για τη διόγκωση των χρεών της ELFE προς τη ΔΕΠΑ. Ο ίδιος μάλιστα σε δηλώσεις του ανέφερε ότι για όσα έκανε ήταν ενήμεροι οι υπουργοί Δραγασάκης, Φλαμπουράρης, Σκουρλέτης, Σταθάκης, Τζάκρη και Πιτσιόρλας», πρόσθεσε ο κ. Αυγενάκης.\n«Εμείς, ως παράταξη, δηλώνουμε πως η ΝΔ δεν εξαγοράζεται από καταχωρίσεις», τόνισε ο κ. Αυγενάκης.


Αιθερόπλωος etheroploos επανομη epanomi: Ποταμός: Μύκονος απ' τα Lidl\nΠοταμός: Μύκονος απ' τα Lidl\nαπ' τον κάψο\nΕίναι η ερώτηση που γίνεται επίκαιρη κάθε καλοκαίρι....γιατί η επανωμή δεν έχει τουρισμό?\nΓιατί με τόσα φυσικά κάλλη, με τόσα χιλιόμετρα παραλίας δεν κατάφερε τόσα χρόνια να κρατήσει τον κόσμο, που ούτως ή άλλως έρχεται στον τόπο, λόγω της μικρής απόστασης από το μεγάλο αστικό κέντρο?\nΠρώτα όμως ας απαντήσουμε σε μια πιο βασική ερώτηση....\nΗ επανωμή θέλει να έχει τουρισμό? Δηλαδή αν ρωτήσουμε δέκα τυχαίους πολίτες, τι θα μας απαντήσουν?\nΟ τόπος αυτός βασίστηκε από πολύ παλιά στην αγροτική παραγωγή. Οι επανωμίτες ήταν ανέκαθεν αγρότες, δεν ήξεραν από rooms to let και άλλα συναφή. Ο τουρισμός, και η επί πληρωμή φιλοξενία δεν είναι στο αίμα τους. Η άνθιση του camping μέχρι τα μέσα των 90's δεν ανέβασε το βιοτικό επίπεδο του τόπου, οι τότε τουρίστες- παραθεριστές δεν μπόρεσαν να μεταλλάξουν τη νοοτροπία του επανωμίτη εν δυνάμει τουριστικού επιχειρηματία.\nΆρα το συμπέρασμα είναι μάλλον ασφαλές, ο επανωμίτης δε ξέρει από τουρισμό. Και δε θέλει να μάθει. Ας βάλουμε στο μίξερ και την κακή γνώμη που έχουν οι θεσσαλονικείς για αυτόν τον τόπο. Άρα τα πράγματα είναι δύσκολα εξ αρχής, κι ας βοηθάει το φυσικό περιβάλλον τόσο πολύ (κατά κοινή ομολογία).\nΔεύτερη βασική ερώτηση... Η επανωμή χρειάζεται τον τουρισμό? Δηλαδή αν δεν έχουμε τουρισμό θα ψοφήσουμε απ την πείνα? Κι εδώ η απάντηση είναι δύσκολη.\nΗ αγροτική οικονομία του τόπου ψοφολογάει, και αν ρωτήσεις τους παραγωγικούς αγρότες (όχι αυτούς που ξημεροβραδιάζονται στα καφενεία) θα στο επιβεβαιώσουν. Οι παλιές οικογένειες με τα χιλιάδες στρέμματα έχουν σχεδόν εκλείψει απ το χάρτη, το κόστος παραγωγής εκτοξεύτηκε στα χρόνια της κρίσης, και τα κέρδη των αγροτών εκμηδενίστηκαν. Όμως ακόμα η κατάσταση βολεύεται. Υπάρχει ένα ελάχιστο κέρδος που μας κρατάει στα χωράφια. Όταν αυτό το ελάχιστο κέρδος εκλείψει, τότε τα παιδιά και τα εγγόνια των σημερινών αγροτών θα στραφούν στον τουρισμό. Τότε μόνο ο τουρισμός θα γίνει ανάγκη. Κι αυτή η κοινωνική μεταστροφή (η αλλαγή δηλαδή από το χωράφι στο νοικιαζόμενο δωμάτιο) αργεί ακόμα. Κι όταν θα γίνει ο τουρισμός ανάγκη, τότε θα αναπτυχθεί (ενδεχομένως σωστά).\nΕπομένως η επανωμή δεν έχει σοβαρό τουρισμό γιατί ακόμα δεν τον χρειάζεται. Ζει, και θα ζει για αρκετό καιρό ακόμα, από αλλού.\nΈτσι φτάνουμε με ασφάλεια στην εξής γενική εικόνα. Από τη μια oι δυνατότητες του τόπου είναι απεριόριστες για τουριστική ανάπτυξη και από την άλλη επειδή δε μας καίει και πολύ το θέμα, δεν ασχολούμαστε σοβαρά. Εδώ λοιπόν δημιουργείται μια τρύπα στην ίδια την κατάσταση που επικρατεί. Και ως γνωστόν σε όλες τις τρύπες πάνε και ζούνε (και καλοζούνε βασικά) τα ποντίκια. Και καλά κάνουν εδώ που τα λέμε γιατί αυτή είναι η φύση τους. Αν δε το κάνουν θα πεθάνουν απ την πείνα.\nΑυτά τα ποντίκια είναι φυσικά οι τοπικοί άρχοντες που διαχειρίστηκαν τις τύχες του τόπου επί μακρόν . Ο τουρισμός υπήρξε πάντα για αυτούς λαμπρό πεδίο δόξας για προσωπική προβολή, για άμεσα οικονομικά οφέλη, για εξυπηρέτηση συμφερόντων με το αζημίωτο και πάει λέγοντας. Το μεγαλύτερο παράδειγμα για να στηρίξω αυτή τη γνώμη είναι φυσικά ο Ποταμός και η ευρύτερη περιοχή του βιότοπου.\nΑς πάρουμε τα πράγματα με τη σειρά (αν και δεν είμαι ειδικός). Ότι έχει χτιστεί την τελευταία εικοσαετία στην περιοχή αυτή είναι παράνομο και πρέπει να γκρεμιστεί. Σπιτάκια, μαγαζάκια, μπαράκια, σκατάκια, όλα. Το μέρος είναι βιότοπος από το camping μέχρι το αγελαδάρικο (cow beach) και δε σηκώνει δόμηση.\nΈλα όμως που οι παμπόνηροι το καταπάτησαν και δημιούργησαν τετελεσμένο και στρογγυλοκάθισαν πάνω στα ξένα χώματα και καλοζούν. Κι από κοντά τα λαμόγια της εκάστοτε δημοτικής αρχής να κάνουν το παιχνίδι τους ανενόχλητα. Και έτσι φτάσαμε εδώ που φτάσαμε. Καμιά δεκαριά σκυλομάγαζα, τα σκάνε στο δήμο κάθε χρόνο και έτσι επί της ουσίας η περιοχή τους ανήκει (υπάρχει μια μοναδική εξαίρεση σε όλο αυτό την οποία δε θα αναφέρω προφανώς, αλλά όντως υπάρχει). Και ούτε που ένοιαξε κανέναν πώς θα φτάσει ο κόσμος ως εκεί, ούτε πού θα πετάξει τα σκουπίδια του, ούτε τί θα λάβουν οι πολίτες ως ανταπόδοση, τίποτα. Τους νοιάζει μόνο να διαφημίζουν τα συρρέοντα πλήθη ως δικό τους έργο και να διαιωνίσουν τη λαμογιά για να συνεχίσουν να καλοζούν.\nΑπό την άλλη βέβαια υπάρχει και το "καλά να πάθουμε" αφού (όπως εξήγησα παραπάνω) δε μας νοιάζει και τόσο πολύ.\nΑποτέλεσμα.... Ένας τόπος με τρομακτικές δυνατότητες καταντάει έρμαιο 10 επενδυτών (ένας φίλος τους αποκαλεί "σκλόγιουφτα" και συμφωνώ μαζί του) που έχουν υποχείριό τους την πολιτική αρχή, ενώ οι πολίτες αδιαφορούν.\nΚαι τελικά (χωρίς να θέλω να γίνω μελό) κατάλαβα μετά από τόσα χρόνια ότι αυτός ο τόπος δεν αγαπήθηκε ποτέ πραγματικά από τους ντόπιους (κυρίως) και από τους επισκέπτες (δευτερευόντως).\nΓια αυτό λοιπόν η Επανωμή δε θα έχει ποτέ σοβαρό τουρισμό. 'Όταν η τουριστική ανάπτυξη γίνει ζωτική ανάγκη τότε θα τα ξαναπούμε. Προς το παρόν ας απολαύσουμε τα σαββατοκύριακά μας βουτηγμένα στα βέβηλα ντεσιμπέλ των σκυλομάγαζων, στο σκουπιδαριό και στους τοπικούς άρχοντες που διαφημίζουν αυτή την αηδία σα να είναι η Μύκονος.\nΜύκονος από τα Lidl που θα λέγε ένας άλλος φίλος (με τον οποίο επίσης συμφωνώ).\nΚαλά να πάθουμε αγαπητοί μου.\nαπό περσινή ..."πολιτιστική" εκδήλωση στον Ποταμό\nEfi kati 5/8/17\nΜυκονος απο τη λαϊκη.Ο παγκος ομως σε αυτη περιπτωση δεν συμπεριλαμβανει κ εκταση παραλιας.Ολα στο βωμο του lifestyle που επιβαλλουν τα μπιτς-ο-μπαρα\nΤριαντάφυλλος Αλ. Μπουχούνας 5/8/17\nΠως αποδεικνύεται ότι η Επανομή ζει από τους αγρότες;! Η Επανομή έπαψε να είναι Επανομούδα εδώ και πάρα πολύ καιρό, άσχετα αν το αποδεχόμαστε ή όχι. Αποτελεί ένα τυπικό στοιχείο σε ένα ευρύτερο οικονομικό και διοικητικό σύνολο, είτε αυτό λέγεται Δήμος Θερμαϊκού, είτε αυτό θα μπορούσε να λέγεται "ευρύτερο μητροπολιτικό οικιστικό σύμπλεγμα Θεσσαλονίκης". Πιστεύω ότι η απάντηση έρχεται εύκολα αν αναλογιστούμε το "πόσοι θα ξεσπιτωθούν/ξεριζωθούν/μεταναστεύσουν σε μια πιθανή συνολική καταστροφή των σοδειών;"\nΟι αγρότες δεν αποτελούν μέρος του προβλήματος, ούτε ο αγροτικός τρόπος ζωής αποτελεί τροχοπέδη στον τουρισμό. Σε πολλά μέρη της Ελλάδος, η αγροτική παράδοση έχει αποτελέσει από μόνη της πόλο έλξης τουριστών. Ακόμα και το παιδί της Τσιμισκή που θα έρθει να δει κοτούλες ή τα "τραχτέρια" στην Επανομή είναι τουρισμός, σε τελική ανάλυση.\nΕκείνο που αποτελεί τροχοπέδη στον τουρισμό είναι η έλλειψη σχεδιασμού, η ελλειπή γνώση ή η ανύπαρκτη διάθεση για απόκτηση αυτής και η τσαπατσουλιά!\nΚαμία διοίκηση, ποτέ, δεν προχώρησε σε ένα σχέδιο διαχείρισης της γης αυτού του τόπου, σε έναν εντοπισμό και διαχωρισμό ζωνών και περιοχών βάσει των ευαισθησιών και των ιδιαίτερων γνωρισμάτων τους, σε ένα πλάνο που να εντοπίζει μακροπρόθεσμες επιπτώσεις και οφέλη πέραν της τετραετίας. Καμία διοίκηση δεν ήρθε ποτέ οργανωμένα σε επαφή με αυτό που λέγεται "παράγοντες διαμόρφωσης σκηνικού", όπως οργανωμένα σωματεία επαγγελματιών, συλλόγους κατοίκων κλπ. Και δεν αναφέρομαι σε καφέδες του Δημάρχου και του Αντιδημάρχου με τον Πρόεδρο, αναφέρομαι σε συζητήσεις του διορισμένου "ειδικού" με το σώμα των συλλόγων.\nΗ κουβέντα αυτή μπορεί να οδηγήσει σε πολλές παθογένειες του συστήματος, καταδεικνύωντας την αδυναμία της διοίκησης να διαχειριστεί αυτά που της χρεώθηκαν. Ωστόσο, το fb δεν είναι κατάλληλο πεδίο - κατάλληλο πεδίο είναι οι αίθουσες και τα γραφεία του Δήμου, όπου πρέπει να βρεθούν κάποιοι ικανοί και φωτισμένοι για να υποδείξουν κάποιους ικανότερους και πιο φωτισμένους να αναλάβουν έργα στα οποία μπορούν να διαπρέψουν. Μετά από μια συνολική, αλλά και ειδική προσέγγιση, θα προκύψουν συμπαγή αποτελέσματα, ακόμα και στο χώρο του τουρισμού.\nΚαλέ μου φίλε και συντοπίτη, αλλά και αξιολογότατε συνομιλητή Κάψο, καταρχήν χαιρετίζω το κείμενό σου, το οποίο, για άλλη μια φορά προσέγγισε με γλαφυρό ύφος ένα ιδιαίτερο για τον τόπο θέμα. Επίσης, εκτιμώ βαθύτατα το "δεν είμαι ειδικός" που επισημαίνεις σε ένα σημείο. Επειδή σε εκείνο το σημείο, θέλω να πιστεύω ότι επάξια με έχουν χρίσει ειδικό αρκετές επίσημες και ανεπίσημες δομές, σε παραπέμπω στον παρακάτω σύνδεσμο, όπου θα δεις ότι, επίσημα, το όριο του βιότοπου είναι μέχρι και το Ρέμα μετά το Ρεντζίκα. Την ίδια κουβέντα είχαμε με τον αδερφό σου πριν μερικά χρόνια. Μέσα στα όρια αυτά, οι επεμβάσεις που μπορούν να γίνουν είναι πολύ συγκεκριμένες...\nΑυτό κανείς άλλος δεν το έχει παρατηρήσει ως τώρα;!!!\nΓεια σου τριαντάφυλλε... Φυσικά και η αγροτική φύση του τόπου δεν είναι το πρόβλημα , Ούτε πρότεινα πουθενά να σταματησουσταματήσουμε να παράγουμε προϊόντα για να γίνουμε ξενοδόχοι\nΙσχυρίζομαι όμως ότι εδώ στην επανωμη η ίδια η φύση του αγρότη είναι κόντρα στο beach bar και στο νοικιαζομενο δωμάτιο. Αυτό είναι πασιφανες και είναι πολύ που λογικό να συμβαίνει.\nΟ λεγόμενος αγροτουρισμός (στον οποίο επισης δεν είμαι ειδικος) μου φαίνεται το πιο εφικτό που μπορεί να αναπτυχθεί σε βάθος χρόνου.\nΘενξ για το λινκ...θα εντρυφησω


ΕΥΒΟΪΚΟΣ ΤΥΠΟΣ - Η Στερεά Ελλάδα επιμένει για Δελφικό Πανεπιστήμιο\nBack Home ΠΑΙΔΕΙΑ Η Στερεά Ελλάδα επιμένει για Δελφικό Πανεπιστήμιο\nΔημοσιεύτηκε στις Παρασκευή, 31 Αυγούστου 2018 10:56\nΟ Πρόεδρος της Π.Ε.Δ. Στερεάς Ελλάδας, αφού ευχαρίστησε τον κ. Παυλόπουλο για τη θερμή υποδοχή παρουσίασε εν συντομία το ιστορικό της διεκδίκησης της Π.Ε.Δ. καθώς και τα βασικά σημεία της ολοκληρωμένης πρότασης της «Επιτροπής Πανούση» για το Δελφικό Πανεπιστήμιο Στερεάς Ελλάδας, καταθέτοντας παράλληλα έναν πλήρη φάκελο με τις προτάσεις και τις πρωτοβουλίες της Π.Ε.Δ.\nΟ Πρόεδρος, κ. Παυλόπουλος, όντας εξαίρετος ακαδημαϊκός και γνώστης του αντικειμένου, εμβάθυνε σε σημεία της πρότασης της Π.Ε.Δ. και έδειξε μεγάλο ενδιαφέρον στην προοπτική ίδρυσης ενός νέου, καινοτόμου Ιδρύματος.


«Καμπάνες» στους καπνιστές των δικαστηρίων στη Θεσσαλονίκη\nΤέλος στο κάπνισμα στο Δικαστικό Μέγαρο Θεσσαλονίκης. Χθες το μεσημέρι 12 άτομα «συνελήφθησαν» επ' αυτοφώρω να καπνίζουν σε χώρους των δικαστηρίων, μετά από ελέγχους που έκαναν μικτά κλιμάκια, αποτελούμενα από αστυνομικούς, υπαλλήλους της Διεύθυνσης Δημόσιας Υγείας και της Δημοτικής Αστυνομίας. Μάλιστα τους επιβλήθηκαν πρόστιμα ύψος 50 ευρώ.\nΤα κλιμάκια έπιασαν από τη Δευτέρα, αλλά περιορίστηκαν την πρώτη μέρα των ελέγχων σε συστάσεις. Χθες όμως δεν χαρίστηκαν στους παραβάτες που έκπληκτοι είδαν τους ελεγκτές να τους κόβουν κλήσεις.\nΗ απαγόρευση του καπνίσματος ισχύει σε όλους τους εσωτερικούς χώρους του μεγάρου και οι σχετικές ταμπέλες που έχουν αναρτηθεί από καιρό σε όλους τους ορόφους το υπενθυμίζουν στους καπνιστές.\nΠριν λίγο καιρό η Επιτροπή Διοίκησης του Δικαστικού Μεγάρου είχε απευθυνθεί στο υπουργείο Δικαιοσύνης ώστε να επιτραπεί η διαμόρφωση ειδικών χώρων για τους καπνιστές (στον 1ο και 3ο όροφο του κτιρίου), αλλά έλαβε αρνητική απάντηση.\nΤο παραπάνω μέτρο ισχύει βέβαια και για τους δικαστικούς υπαλλήλους, στους οποίους προβλέπεται να χορηγείται διάλειμμα, διάρκειας 15 λεπτών την ημέρα, ύστερα από συνεννόηση με τους προϊσταμένους των τμημάτων τους, προκειμένου να καπνίζουν εκτός δικαστηρίων.


Οι άνδρες οδηγούνται πιο συχνά στην αυτοκτονία - Από 40-59 ετών οι περισσότεροι αυτόχειρες\nΜόσχα: Αυτά είναι τα αίτια για την πυρκαγιά στο αεροσκάφος\nΗ Ανακριτική Επιτροπή της Ρωσικής Ομοσπονδίας, η οποία διερευνά τα αίτια της συντριβής του ρωσικού αεροσκάφους Soukhoi Superjet 100, εξετάζει διάφορες εκδοχές, μεταξύ των οποίων η ανεπαρκής εκπαίδευση των πιλότων και των ελεγκτών εναέριας κυκλοφορίας, τα τεχνικά προβλήματα και οι μη ευνοϊκές καιρικές συνθήκες.\nΈρευνα διαΝΕΟσις: Η σημασία των συνεταιρισμών στον αγροτικό τομέα\nΤα διαρθρωτικά προβλήματα του αγροτικού τομέα καθώς και τη σημασία του συνεργατισμού στον πρωτογενή τομέα καταγράφονται μεταξύ άλλων σε έρευνα του Οργανισμού Έρευνας και Ανάλυσης «διαΝΕΟσις».\nΑυτές είναι οι χώρες με τους πιο θυμωμένους πολίτες\nΣε κάποιες περιοχές του πλανήτη, ο θυμός είναι ένα συναίσθημα που βιώνεται συχνότερα και εντονότερα, όπως προκύπτει από έρευνα της Gallup, «2019 Global Emotions Report» η οποία διεξήχθη σε 143 χώρες.\nΗ πιο ολοκληρωμένη «απογραφή» των ιών της θάλασσας βρήκε σχεδόν 200.000 είδη\nΜήπως μυρίζετε και... με τη γλώσσα σας;\nΑυξημένος ο κίνδυνος εμφράγματος για τις γυναίκες που παίρνουν πολλά αντιβιοτικά


ΜΥΘΟΙ ΚΑΙ δεισιδαιμονίες......!!!! Το Σούπερ «μπλέ και ματωμένο»!!! Το μεγαλύτερο φεγγάρι των τελευταίων 150 χρόνων!!! Θεωρείται πολλές φορές και ως η αιτία όλων των κακών... | ΙΩΚΗ\nΜΥΘΟΙ ΚΑΙ δεισιδαιμονίες......!!!! Το Σούπερ «μπλέ και ματωμένο»!!! Το μεγαλύτερο φεγγάρι των τελευταίων 150 χρόνων!!! Θεωρείται πολλές φορές και ως η αιτία όλων των κακών...\nΜΥΘΟΙ ΚΑΙ δεισιδαιμονίες......\nΤο μεγαλύτερο φεγγάρι των τελευταίων 150 χρόνων: Σούπερ «μπλε και ματωμένο»


ΤΟΥ ΤΑΜΕΙΟΥ ΕΥΡΩΠΑΪΚΗΣ ΒΟΗΘΕΙΑΣ ΓΙΑ ΤΟΥΣ ΑΠΟΡΟΥΣ (ΤΕΒΑ/FEAD)\nΤΜΗΜΑ ΠΡΟΝΟΙΑΣ ΡΟΔΟΥ ΕΡΥΘ. ΣΤΑΥΡΟΥ 12Α ΒΟΛΟΝΑΚΗ ΕΥΦΡΟΣΥΝΗ 22410-44752\nΙΓΝΑΤΙΟΥ ΕΥΑΓΓΕΛΙΑ 22410-44603\nΚΟΙΝΩΝΙΚΟ ΠΑΝΤΟΠΩΛΕΙΟ ΒΟΡΕΙΝΑΚΗ ΚΑΤΕΡΙΝΑ 22413-64429\nτ.κ. διμυλιασ ΜΠΑΛΗ ΜΑΡΙΑ 2241360920\nτ.κ. σαλακου Δέσποινα Σακουλά 2246360130\nτ.κ. φανων ΚΑΣΕΡΗ ΣΤΑΥΡΟΥΛΑ 2241360924\nδ.κ. λινδου ΚΑΡΑΜΑΡΙΤΗσ ΓΕΩΡΓΙΟσ 2244360134\n1302106 Εγκρίθηκε 1302150 Απορρίφθηκε\n1316435 Απορρίφθηκε 1316500 Απορρίφθηκε\n1337319 Απορρίφθηκε 1337489 Εγκρίθηκε\n1353118 Εγκρίθηκε 1353215 Εγκρίθηκε\n1516056 Εγκρίθηκε 1376034 Απορρίφθηκε\n1519669 Απορρίφθηκε 1390978 Απορρίφθηκε


Ο πρωτεϊκός Αριστερός | Βασίλειος Παπαδάκης | new deal\nΟ πρωτεϊκός Αριστερός\nΟ Βασίλειος Παπαδάκης εντρυφεί στις έννοιες. Τι είναι νόηση, διανόηση, νοημοσύνη. Αντίστοιχα, ποιός ο διανοητής και ποιος διανοούμενος. Όλα αυτά για να δώσει την ερμηνεία για το ποιος είναι Πρωτεϊκός Αριστερός.\nΤριακόσιοι είκοσι πολίτες αριστεροί – προοδευτικοί εκμυζητές του κοινοβουλευτισμού. Τα «εσκαπμπό» των εκάστοτε πρωθυπουργών. Υπέγραψαν δήλωση υπέρ της άξιας εμπτυσμού συμφωνίας των Πρεσπών, 17 Ιουνίου 2018.\nΠεριθωριοποιημένοι λόγω πολιτικής ασχεσίας. Καταβάλλουν στο γέρμα της ζωής ύστατη προσπάθεια να ενταχθούν σ’ ένα νέο πολιτικό μαγεριό. Κνίτες, αριστεροί, κομμουνιστές, μαρξιστές-λενινιστές, διανοούμενοι προοδευτικοί, απ’ όλα έχει ο μπαξές. Διαγκωνίζονται για τη λείξη της εξουσίας. Υπό την κουδούνα του τράγου που σέρνει την αγέλη σ΄ένα πρωτεϊκό πολιτικό σχήμα της κεντροαριστεράς.\nΆγνωστοι οι τριακόσιοι είκοσι στους εκλογείς ηλικίας 18 έως 40, οι αυτοκαλούμενοι ελίτ της «ιντελλιγκέντσια». Επιζητούν διακαώς δημόσια αποδοχή για την ανάκτηση της απολεσθείσης επαγγελματικής καταξίωσης.\nΣύμφωνα με τον Ιταλό κοινωνιολόγο Vilfredo Pareto (1848-1923), «Ελίτ» = οι άριστοι, οι πρωτεύοντες, οι διαλεκτοί, άντρες βασιλικοί.\nΔιώκωνται συστηματικά από τα αριστερά-κομμουνιστικά καθεστώτα.\nΜε έντονα χαρακτηριστικά πνευματικού και κοινωνικούαρχοντοχωριατισμού. Η διαστροφή να φαίνεσαι ίσος με όσους θεωρούνται άριστοι σε προσόντα και χαρίσματα. Πόσοι διανοούμενοι-αριστεροί μη έχοντας τίποτα πηγαίο να παρουσιάσουν κατασκευάζουν έργα κατ΄απομίμηση του συρμού. Πόσοι επιστήμονες, ηθοποιοί, λογοτέχνες, καθηγητές, δημοσιογράφοι, δεν πασχίζουν να συμμορφωθούν με τις εντολές των καθοδηγητών της αριστεράς για να πετύχουν την αναγνώριση που η ενοργανωμένη αριστερή προπαγάνδα ξέρει να προσφέρει.\nΟι ψευδοδιανοούμενοι του καναπέ, παραμένουν προσηλωμένοι στα παγιωμένα, ξεπερασμένα φιλοσοφικά συστήματα και αισθητικά δόγματα.\nΤο ερώτημα που τίθεται είναι ποία η θέση και ο ρόλος της αριστεράς στα κρίσιμα εθνικά θέματα. Στο όνομα μιας δήθεν «αλληλεγγύης, προοδευτισμού και συνεννόησης των λαών» επιλέγουν την λύση που ενέχει εθνικές υποχωρήσεις.\nΜε την ήττα των κομμουνιστών στο Γράμμο-Βίτσι απεφεύχθη η απόσχιση της Μακεδονίας. Μετά από 69 χρόνια η κυβέρνησης του 4% προσυπογράφει στις Πρέσπες την «σμίκρυνση κεφαλής».\nΔιανοητής και διανοούμενος\nΗ λέξη διανοητής διαφέρει εννοιολογικά από τη λέξη διανοούμενος. Διανοητής είναι ο ελεύθερος και δημιουργικός στοχαστής που στηρίζεται σε διάφορα φιλοσοφικά και ιδεολογικά συστήματα. Είναι σε θέση να ακολουθήσει νέους δρόμους. Να κρίνει ελεύθερα τα κοινωνικά, πολιτικά, εθνικά ζητήματα και τις διανθρώπινες σχέσεις.\nΟ διανοούμενος περιορίζεται στα στενά όρια της επιστήμης και της πνευματικής αναζήτησης. Κοινωνική κατηγορία που περιλαμβάνει όσους ασχολούνται κατά κύριο και επαγγελματικό λόγο με την επεξεργασία και ανάπτυξη των ιδεών και του πνεύματος.\nΔιανόηση νόηση νοημοσύνη\nΗ διανόηση. (Νους, σκέψη, στοχασμός, νόηση), αποτελεί τη βάση της πνευματικής ύπαρξης του ανθρώπου. Βασίζεται και σε άλλες πνευματικές λειτουργίες. Όπως η νόηση, η ικανότητα του ανθρωπίνου μυαλού να επεξεργάζεται το υλικό που παρέχουν οι αισθήσεις. Να διαμορφώνει τις έννοιες, τις κρίσεις, τους συλλογισμούς, καταλήγοντας στη γνώση του γύρω κόσμου.\nΗ νόηση συχνά συγχέεται με την νοημοσύνη και την ευφυΐα. Στην πραγματικότητα υπάρχει ουσιώδης διαφορά. Η νόηση περιορίζεται μόνο στην κατανόηση. Η νοημοσύνη επεκτείνεται πέρα από την ενέργεια της νόησης. Περιλαμβάνει την αντιληπτικότητα και φαντασία. Η ευφυΐα δεν είναι παρά ένας βαθμός της νοημοσύνης.\nΣτο χώρο της φιλοσοφίας, η νόηση συνδέεται με την νοησιαρχία η νοησιοκρατία (intellectualism). Νοησιοκράτες υπήρξαν ο Αριστοτέλης (380-332 π.Χ.) ο Θωμάς ο Ακινήτης, άγιος της Ρωμαιοκαθολικής Εκκλησίας (1225-1274). Αυτοί πάνω από την εμπειρία έθεταν την νοητική δυνατότητα και τη γνώση.\nΟι αρχές της διάνοιας\nΟ Αριστοτέλης καθορίζει τις τέσσερεις βασικές αρχές της έλλογης σκέψης, της λειτουργίας της ανθρώπινης διάνοιας.\nΑρχή της ταυτότητας, αρχή της αντίφασης, αρχή του αποκλεισμού του τρίτου ή του μέσου και αρχή του εύλογου λόγου.\nΣύμφωνα με τον Αριστοτέλη η νόηση είναι το βασικό στοιχείο του ψυχικού βίου. Μόνο η νόηση έχει τη δύναμη να συλλάβει την απόλυτη αλήθεια, κάτι που δεν αντιλαμβάνονται οι κρατούντες. Μόνον όταν η αλήθεια περιχαρακωθεί μέσα στην καθαρή νόηση είναι εφικτή.\nΟ άνθρωπος δεν αγρεύει μόνο με την νόηση την αλήθεια αλλά με όλη του την ψυχή.\nΠαρεπόμενον. Για τους ενθοφθόρους, φραγκολεβαντίνους. Μητρός τε και πατρός και των άλλων προγόνων απάντων τιμιώτερον εστί η πατρίς (Πλάτων, Κρίτωνας 51Α)


Ο ΚΑΙΡΟΣ ΤΩΝ ΧΡΙΣΤΟΥΓΕΝΝΩΝ ΣΤΙΣ ΕΥΡΩΠΑΙΚΕΣ ΠΟΛΕΙΣ - Meteology\tΟ ΚΑΙΡΟΣ ΤΩΝ ΧΡΙΣΤΟΥΓΕΝΝΩΝ ΣΤΙΣ ΕΥΡΩΠΑΙΚΕΣ ΠΟΛΕΙΣ - Meteology\nΟ ΚΑΙΡΟΣ ΤΩΝ ΧΡΙΣΤΟΥΓΕΝΝΩΝ ΣΤΙΣ ΕΥΡΩΠΑΙΚΕΣ ΠΟΛΕΙΣ\non Δεκ, 19, 2018\nΜεγάλο είναι το ενδιαφέρον, εν όψει εορτών, για τον καιρό που θα επικρατεί στις μεγάλες ευρωπαϊκές πόλεις-προορισμούς, κατά την διάρκεια των εορτών. Στο παρόν άρθρο, θα δούμε τις καιρικές συνθήκες στις πόλεις, όπου το ενδιαφέρον, είναι έντονο!\nΛΟΝΔΙΝΟ: Γενικά ήπιος καιρός, χωρίς κρύο, ενώ και οι βροχές φαίνεται να απουσιάζουν, κάνοντας τις συνθήκες, σύμμαχες σε όσους από εσάς επιλέξετε το Λονδίνο για τις γιορτές. Το ίδιο ισχύει και για το σύνολο των Βρετανικών Νήσων. Με απλά λόγια, η καλοκαιρία θα είναι το κυρίαρχο στοιχείο.\nΘερμοκρασίες: Γύρω στους 8-10 βαθμούς.\nΠιθανότητα Χιονόπτωσης: 4%\nΠΑΡΙΣΙ: Mάλλον ..ανοιξιάτικες θα είναι οι καιρικές συνθήκες στο Παρίσι, με την θερμοκρασία σε ιδιαίτερα ήπιες τιμές. Η πιθανότητα να σημειωθούν βροχές, είναι πολύ μικρή και εντοπίζεται κυρίως προς την Πρωτοχρονιά, όπου και διαφαίνεται μικρή πτώση στην Θερμοκρασία. Σε γενικές γραμμές πάντως, και εδώ ο καιρός θα είναι σύμμαχος στους ταξιδιώτες.\nΠιθανότητα Χιονόπτωσης: 2%\nBΑΡΚΕΛΩΝΗ: Πολύ καλές, σχεδόν ανοιξιάτικες οι καιρικές συνθήκες στην Βαρκελώνη, με την πιθανότητα βροχής να είναι μηδαμινή. Σύμμαχες και εδώ, οι καιρικές συνθήκες σε όσους από εσάς, επιλέξατε την Βαρκελώνη για τις διακοπές σας.\nΠιθανότητα Χιονόπτωσης: 0%\nMAΔΡΙΤΗ : Βελτιωμένος και ηλιόλουστος ο καιρός, ενώ κάποιες αραιές συννεφιές θα αυξάνονται κατά τόπους. Η πιθανότητα εμφάνισης κακοκαιρίας, είναι μηδαμινή, με τις καιρικές συνθήκες, κατάλληλες και σύμμαχες προς όλους όσους επέλεξαν την πρωτεύουσα της Ισπανίας για τις διακοπές τους!\nΠιθανότητα Χιονόπτωσης: 1%\nΛΙΣΑΒΟΝΑ: Κατά περιόδους συννεφιές, ενδεχομένως να δώσουν κάποιες τοπικές βροχές, κυρίως προς την Πρωτοχρονιά. Σε γενικές γραμμές πάντως, ο καιρός θα είναι ήπιος, χωρίς να είναι ικανός να ανατρέψει τα σχέδιά σας! Μια ομπρέλα στις περιπλανήσεις σας, είναι υπέραρκετη!\nMΙΛΑΝΟ: Καλός ο καιρός σε γενικές γραμμές, με μικρή πιθανότητα βροχών, κυρίως μετά τα Χριστούγεννα ( 25/12). Η θερμοκρασία σε φυσιολογικά,χειμερινά επίπεδα. Περισσότερο κρύο προς τις ημέρες της Πρωτοχρονιάς!\nΠιθανότητα Χιονόπτωσης: 30% ( προς την πρωτοχρονιά.\nΖΥΡΙΧΗ: Κάποιες τοπικές βροχές, δεν θα είναι ικανές να χαλάσουν τα σχέδια όσων από εσάς αποφασίσατε να επισκεφθείτε την Ζυρίχη. Το κρύο θα είναι πάντως αισθητό, με κλιμάκωση όσο θα πλησιάζουμε στην Πρωτοχρονιά. Υπαρκτή και η πιθανότητα να χιονίσει τις ίδιες μέρες.\nΘερμοκρασίες: 6-7c, σε πτώση προς την Πρωτοχρονιά.\nΠιθανότητα Χιονόπτωσης: 57%\nΡΩΜΗ: Βελτιωμένος ο καιρός τα Χριστούγεννα, ενώ κάποιες βροχές, ίσως απασχολήσουν την πόλη ( και την Ιταλία γενικότερα) προς την Πρωτοχρονιά. Η θερμοκρασία σε νορμάλ τιμές, αλλά σε πτώση και εδώ προς την Πρωτοχρονιά.\nΠιθανότητα Χιονόπτωσης: 7%\nΒΕΛΓΙΟ: Με καλές καιρικές συνθήκες, θα κυλίσουν στο Βέλγιο οι γιορτές. Η πιθανότητα να βρέξει, εντοπίζεται κυρίως στις 22-24 του μήνα, ενώ το υπόλοιπο διάστημα, φαίνεται να κυλάει ομαλά.\nΠιθανότητα Χιονόπτωσης: 9%\nΜΟΝΑΧΟ: Iδιαίτερα βροχερός ο καιρός το διάστημα 22-25 του μήνα, με βελτίωση αλλά και πτώση της θερμοκρασίας προς την Πρωτοχρονιά. Αυξημένη πάντως εδώ η πιθανότητα χιονόπτωσης προς την Πρωτοχρονιά.\nΠιθανότητα Χιονόπτωσης: 74%\nKΟΠΕΝΧΑΓΗ: Κρύος ο καιρός, ενώ θα έχουμε και βροχές μέχρι τις 23-24. Βελτίωση αργότερα, με πτώση της θερμοκρασίας. Δεν φαίνεται πάντως να πέφτει τόσο, ώστε να δώσει χιονοπτώσεις.\nΠιθανότητα Χιονόπτωσης: 23%\nOΣΛΟ: Κακοκαιρία, με ενδεχομένως πυκνές χιονοπτώσεις, μέχρι και τις 24 του μήνα. Να έχετε υπόψην σας τυχών καθυστερήσεις, όσοι έχετε αναμενόμενη άφιξη πριν τις 24. Ο καιρός πάντως βελτιώνεται αισθητά από τις 25 και μετά, παραμένοντας καλός μέχρι και την Πρωτοχρονιά.\nΘερμοκρασίες: -2 -1c\nΠιθανότητα Χιονόπτωσης: 98%\nΣΤΟΚΧΟΛΜΗ: Tσουχτερό κρύο, με την θερμοκρασία σε τιμές παγετού, ενώ μέχρι τις 23-24, θα χιονίζει ασθενώς. Βελτίωση ως προς τα φαινόμενα τα Χριστούγεννα, με τον καιρό να παραμένει βελτιωμένος μέχρι και την Πρωτοχρονιά.\nΠιθανότητα Χιονόπτωσης: 92%\nEΛΣΙΝΚΙ : Καθαρά Χριστουγεννιάτικος ο καιρός με τσουχτερό κρύο και παροδικές χιονοπτώσεις ασθενούς -κατά βάση- έντασης κατά περιόδους. Δεν φαίνονται πάντως ικανές να δημιουργήσουν προβλήματα.\nΠιθανότητα Χιονόπτωσης: 100%\nΑΓΙΑ ΠΕΤΡΟΥΠΟΛΗ: Συνθήκες παγετού, όλο το διάστημα των εορτών, με χιονοπτώσεις κατά περιόδους, να δίνουν ένα άκρως εορταστικό κλίμα! Και εδώ δεν φαίνεται να είναι τόσες ώστε να δημιουργήσουν προβλήματα.\nMOΣΧΑ: Τσουχτερό κρύο, χωρίς όμως κάτι ιδιαίτερο από χιονοπτώσεις. Γενικά, δεν φαίνεται κάποια σημαντική κακοκαιρία στην περιοχή, ικανή να χαλάσει τα σχέδια των ταξιδιωτών.\nBΑΡΣΟΒΙΑ: Γενικά όχι καλές οι καιρικές συνθήκες κατά την περίοδο των εορτών, με συννεφιές, χιονόνερα, ή και χιονοπτώσεις. Δεν φαίνεται πάντως κακοκαιρία τέτοια ώστε να προκαλέσει προβλήματα.\nΈντονο το κρύο κυρίως προς την Πρωτοχρονιά.\nΘερμοκρασίες: -1 μέχρι 4c\nΠιθανότητα Χιονόπτωσης: 87%\nBOΥΚΟΥΡΕΣΤΙ: Kαλές καιρικές συνθήκες, με θερμοκρασίες τυπικές του Δεκέμβρη. Πτώση με έντονο κρύο, φαίνεται προς την Πρωτοχρονιά, χωρίς όμως να συνδιάζεται με αξιόλογα φαινόμενα.\nΠιθανότητα Χιονόπτωσης: 56%\nΠΡΑΓΑ: Γενικά καλός καιρός, με συννεφιές οι οποίες ίσως δίνουν κάποιες πρόσκαιρες βροχές, άνευ σημασίας. Η θερμοκρασία σε φυσιολογικές τιμές. Γενικά δεν φάινεται ο καιρός να προκαλέσει προβλήματα, παραμένοντας ήπιος.\nΠιθανότητα Χιονόπτωσης: 24%\nBΟΥΔΑΠΕΣΤΗ: Κρύος καιρός, όχι όμως κάτι ιδιαίτερο. Η πιθανότητα βροχής ή χιονόπτωσης, ικανής να προκαλέσει κάποια προβλήματα, είναι ελάχιστη, σε γενικές γραμμές ο καιρός θα είναι σύμμαχος στο ταξίδι σας! Περισσότερο κρύο προς την Πρωτοχρονιά!\nΠιθανότητα χιονόπτωσης: 27%


Αρμενιστής: Φρικτά μαρτύρια Αγίων Ραφαήλ, Νικολάου, Ειρήνης και Αγίου Γεωργίου\nΦρικτά μαρτύρια Αγίων Ραφαήλ, Νικολάου, Ειρήνης και Αγίου Γεωργίου\nΘα σταθούμε στα μαρτύρια των Αγίων μας , πληροφορίες για τους βίους τους υπάρχουν πληθώρα στο διαδύκτιο. Θα εστιάσουμε στα φρικτά βασανηστήρια που πραγματικά μόνο που τα διαβάζεις νομίζεις οτι βλέπεις κάποιο θρίλερ και μάλιστα θα λέγαμε οτι ο σεναριογράφος το παράκανε. Και όμως όλα αυτά συνέβησαν στους Αγίους μας και έλαβαν το στέφανον της Αγιότητος που τους έδωσε ο Κύριος. Ποιος θα μπορούσε να υπομένει τόσα πολλά για ένα ψέμμα ; και όμως εκατομμύρια μαρτύρων και αγίων έχουμε για την ομολογία τους στο Χριστό και την αιώνια ζωή και όχι σε κάποια φιλοσοφία.\nΜιλάμε για μαρτύρια σωτηρίας αγιότητος και αγιασμού. Μάλιστα τα θαύματα του Αγίου Ραφαήλ είναι σχεδόν καθημερινά και αμέτρητα μαζί με τον Άγιο Γεώργιο, τον Άγιο Νεκτάριο και τον Άγιο Εφραίμ είναι οι ποιο θαυματουργοί και εμφανείς.\nΔεν υπάρχει αόριστη αλήθεια και άγνωστος Θεός.\nΟ Αναστάντας Ιησούς Χριστός η ενσάρκωση του Θεού λόγου μέσο της Ορθόδοξης αλήθεια που περίτρανα μας δίδει αποδείξεις με αίμα εκκατομυρίων αγίων.\nΧριστός Ανέστη αληθώς ο Κύριος ! ! !\nΤότε, αφού ωργίσθηκε ο Διοκλητιανός, διέταξε τους δημίους να δέσουν τον Άγιον σ' ένα μεγάλον τροχόν για να κομματιασθή το σώμα του. Μάλιστα ειρωνεύθηκε την ανδρεία του Αγ. και τον κάλεσε να προσκυνήση τα είδωλα.\nΟ Άγιος Γεώργιος ευχαρίστησε τον Θεόν που τον αξίωνε να δοκιμασθή και δέχθηκε με ευχαρίστησι να υποστή το φοβερό αυτό μαρτύριο, με το οποίον θα κομματιαζόταν σε μικρά και λεπτά κομμάτια ολόκληρο το σώμα του, επειδή γύρω - γύρω από τον τροχόν υπήρχαν μπηγμένα κοφτερά σίδερα, που έμοιαζαν με μαχαίρια. Πράγματι μόλις ο τροχός κινήθηκε, τα κοφτερά σίδερα άρχισαν να κόβουν το σώμα του. Τότε ακούσθηκε μια φωνή από τον ουρανόν που έλεγε: «Μη φοβάσαι Γεώργιε, γιατί εγώ είμαι μαζί σου» και αμέσως ένας άγγελος ελευθέρωσε τον άγιον, αφού τον έλυσε από τον τροχόν και θεράπευσε όλο το καταπληγωμένο σώμα του.\nΜερικές πνευματικές νουθεσίες του Αγίου Ραφαήλ\n« Εάν δεν υποφέρει ο άνθρωπος στην ζωή της γης\nδεν είναι εύκολον να εισέλθη την πύλη του Παραδείσου ».\n« Ότι συμβαίνει στον άνθρωπο στην ζωή του , είναι λόγω της ατάκτου ζωής του »\nΕτικέτες Μαρτύρια Αγίων


ΣΥΝΔΕΣΜΟΣ ΑΠΟΦΟΙΤΩΝ ΑΞΙΩΜΑΤΙΚΩΝ ΣΤΡΑΤΙΩΤΙΚΗΣ ΣΧΟΛΗΣ ΕΥΕΛΠΙΔΩΝ ΤΑΞΕΩΣ 1980: 28η Οκτωβρίου 2014. Ένας συμμαθητής μας θυμάται.............και συγκινεί.\nο , μακαρίτης τώρα, Τξχος Ξηρός. Ρε Γιώργο θα βάλεις το αυτοκίνητο σου\n(είχα ένα τζίπ ISUZU TROOPER) να πάμε στο Αργυρόκαστρο αύριο που είναι μεγάλη γιορτή.\n"Μετα χαράς κ. Ταξχε" του απαντώ. Γιώργο, μου λέει, θα μας περιμένει ένας απόστρατος Αξιωματικός του Αλβανικού στρατού με Βορειοηπειρώτική καταγωγή στον οποίο θα δώσουμε καμμιά 200 πάνινα τσουβαλάκια για να βάζει εκεί τα κόκαλα των Ελλήνων στρατιωτών που σκοτώθηκαν το 1940 στις μάχες με τους Ιταλούς κυρίως στην περιοχή της Κλεισούρας, ανάμεσα Τεπελένι και Λεσκοβίκι- Πρεμετή. Τα βρίσκουν διάσπαρτα οι δικοί μας τον ειδοποιούν και αυτός πάει και τα μαζεύει. Σου έχω και μία έκπληξη μου λέει ο Ξηρός.Θα πάμε στο χωριό Βουλιαριάτι όπου έχει λειτουργία στην εκκλησία και μετά κατάθεση στεφάνου στο μικρό νεκροταφείο των Ελλήνων Στρατιωτών.\nΞυπνώ κατά τις 4.30 το πρωί την 28 Οκτωβρίου, παίρνω το αυτοκίνητο και πάω να πάρω τον Τξχο Ξηρό από το σπίτι του. Καθώς μπαίνει στο αυτοκίνητο μου λέει. Γιώργο πάμε από την ΕΛΔΑΛ γιατί κανόνισα με τον δκτή Ανχη (ΠΖ) Ροδόπουλο Κων/νο να μας δώσει δύο λεβέντες στρατιώτες με όπλα, κράνος και εξάρτηση για να παρουσιάσουν όπλα στο μνημείο στο Βουλιαράτι. Κατά τις 6 το πρωί το παλιό τζιπάκι μου με τον Ξηρό και τους δύο στρατώτες, ήταν καθόδόν για το Αργυρόκαστρο. Ήταν ακόμα σκοτάδι και από συνήθεια έβαλα στα μεσαία ΑΜ το ραδιόφωνο στους 729 KHz όπου η ΕΡΑ στο Α΄πρόγραμμα είχε μουσική και τι άλλο θα έβαζε από το "παιδιά της Ελλάδος παιδιά" με την Βέμπο. Φτιαχτήκαμε, ξέρεις τι είναι να τα ζείς αυτά στην Αλβανία.!!!!\nΚατά τις 9 φτάσαμε στους Βουλιαράτες, λίγο πιό κάτω από το Αργυρόκαστρο. Ανεβαίνουμε δεξιά τον δρόμο και μπαίνουμε στο χωριό. Πήγαμε κατ' ευθείαν στην εκκλησία. Εκεί συμμαθητές έπαθα το πρώτο σοκ. Ο γέρος-παπάς που τον είχε ξηλώσει ο Εμβέρ Χότζα , λειτουργούσε και ο δάσκαλος με τα παιδιά του σχολείου ψέλνανε.. Η εκκλησία γεμάτη κόσμο. Μας χαιρετήσανε, το ίδιο και εμείς. Η χαρά ήταν φανερή σε όλους. Κάποιες γιαγιάδες (με τα άσπρα Πωγωνίσια μαντήλια τους) κλαίγανε. Ήμασταν οι πρώτοι Έλληνες Αξκοί μετά το 1940 με στολή στην λειτουργία στους Βουλιαράτες. Ακόμη η κατάσταση με τον Χότζα δεν είχε ξεκαθαρίσει βλέπετε. Σε λίγο ήλθε και ο Έλληνας Πρόξενος από το Αργυρόκαστρο. Μετά τη λειτουργία πήγαμε στα νεκροταφεία. Οι χωριανοί και εμείς. Παρέταξα τους στρατιώτες δίπλα από το κεντρικό μνημείο με το όπλο παρα-πόδα. Στρατιωτική μπάντα δεν υπήρχε βέβαια. Αλλά ο πρόεδρος του χωριού είχε ένα κασετόφωνο μεγάλο. Στην αρχή έπαιξε τον Αλβανικό εθνικό ύμνο. Μετά έγινε το ανεπανάληπτο που θα το θυμάμαι όσο ζω. Άρχισε ο Εθνικός μας Ύμνος. Δίνω "επ' ώμου- παρουσιάστε" και το είπα τόσο δυνατά ρε συμμαθητές με όλη μου την ψυχή.\nΤα παλληκάρια μας στο μνημείο , άψογα εκτελέσανε και σε μια νεκρική σιγή αποδόθηκαν τιμές σε αυτούς που πέσανε στα Βορειοηπειρώτικα βουνά το 1940. Μετά ο μακαρίτης ο Τξχος Ξηρός πήρε το στεφάνι να το καταθέσει.\nκαι με τρεμάμενη φωνή λέει ¨Αθάνατοι νεκροί, η πατρίδα τιμά σήμερα την μνήμη σας και την θυσία σας." Εκεί τον πήρανε τα δάκρυα και με φωνή σπασμένη από την συγκίνηση συνεχίζει ¨Έλληνες στρατιώτες, δεν σας ξεχνάμε και η Ελλάδα μας σας οφείλει πολλά".\nΉταν η πρώτη φορά μετά το 1941 που εν στολή αποδόθηκαν τιμές στα παλληκάρια μας. Οι Βορειοηπειρώτισες γιαγιάδες σε λίγο βάζανε μερικά λουλούδια στους τάφους των πεσόντων που δεν είχαν ονόματα παρά αριθμούς "ΑΣ 19", "ΑΣ 20" ΑΣ 21" .......\nΑυτό που με συγκλόνισε αργότερα στην Κλεισούρα Τεπελενίου (εκεί που σταμάτησε το μέτωπο τον χειμώνα του 1941) ήταν εκεί σε ένα λειβάδι που σε έναν ξύλινο σταυρό που στεκότανε σε πέντε πέτρες για να μην πέσει,\nπήγαμε για να καταθέσουμε το δεύτερο στεφάνι. Τότε ένα μικρό κοριτσάκι του Δημοτικού που κρατούσε μία Ελληνική σημαία, μου λέει : Κύριε σας παρακαλώ μου κρατάτε λίγο την σημαία για να απαγγείλω το ποίημά μου"\nΈγινα λοιπόν "παραστάτης" και το μικρό Βορειοηπειρωτόπουλο απήγγειλε το ποίημα "Η ΣΗΜΑΙΑ"\nΑν αυτό ρε συμμαθητές δεν λέγεται γλυκιά εμπειρία,τότε τι είναι εμπειρία;;;;;;\nΌλοι μας έχουμε πάει αντιπροσωπεία σε εθνικές επετείους .\nΑλλά αυτήν την αντιπροσωπεία στους ΅Βουλιαράτες Αργυροκάστρου στην Βόρειο Ήπειρο δεν θα την ξεχάσω ποτέ.\nΉταν 28η Οκτωβρίου 1998...!!!


Ζοφερή η κατάσταση του Τύπου στις χώρες της Μεσογείου και της Μ. Θάλασσας\nΠρώτη καταχώρηση: Δευτέρα, 5 Νοεμβρίου 2018, 16:41\nΚατά τη διάρκεια της οικονομικής κρίσης στην Ελλάδα έκλεισαν 80 μέσα ενημέρωσης και χάθηκαν 8.000 θέσεις εργασίας, ενώ οι μισθοί μειώθηκαν έως και 60%, ανέφερε η Νανά Νταουντάκη, μέλος ΔΣ της ΕΣΗΕΑ. Από τα 5.617 μέλη της ΕΣΗΕΑ, 1.000 δηλώνουν άνεργοι, αν και ο πραγματικός αριθμός είναι πολύ μεγαλύτερος, συμπλήρωσε η κ.Νταουντάκη.\nΗ Ένωση Συντακτών Πελοποννήσου, Ηπείρου και Νήσων έχει 35% ανεργία, ενώ, ενδεικτικά, στην Πάτρα έκλεισαν τέσσερις από τις επτά εφημερίδες. Παρόμοια και χειρότερη είναι η εικόνα για τους δημοσιογράφους Περιοδικού Τύπου (πάνω από 40% ανεργία), τους διοικητικούς υπαλλήλους (30%), τους τεχνικούς του ραδιοφώνου (60%) και τεχνικούς τηλεόρασης (60%).\nΓια τη δύσκολη κατάσταση στο χώρο του Τύπου στη Σερβία μίλησε η Ντραγκάνα Πέτσοβιτς, μέλος ΔΣ Ένωσης Συντακτών Σερβίας.\nΤο 50% των εργαζομένων πιστεύουν ότι απλά εκπροσωπούν τα συμφέροντα των εργοδοτών, ενώ οι μισθοί βρίσκονται κάτω από το μέσο μισθό της χώρας.\nΤα περισσότερα μέσα έχουν συγκεντρωθεί στα χέρια ολιγαρχών και πολιτικών και η λογοκρισία και ο περιορισμός στην ελευθερία του Τύπου είναι συχνά φαινόμενα.\nΟι απειλές και οι συλλήψεις δημοσιογράφων αποτελούν συνηθισμένο φαινόμενο στο Μαρόκο, εξήγησε ο Γιούνες Μ Τζαχέντ, πρόεδρος του Εθνικού Συνδικάτου Μαροκινού Τύπου M.\nH έλλειψη δημοκρατίας και ελευθερίας του λόγου δεν περιορίζονται στον Τύπο, αλλά είναι διαχρονικό πρόβλημα της μαροκινής κοινωνίας, είπε.\nΤελευταία ενημέρωση: Δευτέρα, 5 Νοεμβρίου 2018, 16:42\nΕπιτυχημένη η ημερίδα «Αθλητισμός και υγεία» του ΠΣΑΤ στο Ηράκλειο


CTB-Locker: Kλειδώνει την οθόνη του pc σας και… ζητά λύτρα! « All About Windows\nΟι ερευνητές της ESET εντόπισαν ένα νέο είδος επίθεσης στον κυβερνοχώρο που εξαπλώνεται σε Ευρώπη και Λατινική Αμερική. Ο λόγος είναι μία παραλλαγή της οικογένειας ransomware γνωστή ως CTB-Locker. Κρυπτογραφεί τα αρχεία του χρήστη όπως το CryptoLocker, ζητώντας λύτρα σε Bitcoin.\nΗ Ομάδα Ερευνητών της ESET στη Λατινική Αμερική εντόπισε επανειλημμένα τη δράση του CTB-Locker, ενός filecoder που ανιχνεύθηκε από την τηλεμετρία της ESET ως Win32/FileCoder.DA. Η μόλυνση ξεκινά όταν το θύμα λαμβάνει ένα e-mail με θέμα «fax», με ένα συνημμένο που μοιάζει με αντίγραφο φαξ. Το ενσωματωμένο αρχείο έχει μολυνθεί με το Win32/TrojanDownloader.Elenoocka.A – ένα trojan downloader που προσπαθεί να συνδεθεί με το Internet για να «κατεβάσει» και άλλο κακόβουλο λογισμικό– στη συγκεκριμένη περίπτωση το Win32/FileCoder.DA, γνωστό και ως CTB-Locker. Αν εκτελεστεί στη συσκευή του θύματος, το CTB-Locker κρυπτογραφεί συγκεκριμένα αρχεία στη συσκευή, κλειδώνει την οθόνη και εμφανίζεται ένα μήνυμα για λύτρα.\nΟι ερευνητές της ESET εντόπισαν επίσης μία ομοιότητα μεταξύ του CTB-Locker και του CryptoLocker: «Και τα δύο έχουν παρόμοιο μοτίβο κρυπτογράφησης των αρχείων των θυμάτων και διαφέρουν μόνο στη χρήση του αλγορίθμου κρυπτογράφησης» σημειώνει ο Pablo Ramos, Επικεφαλής του Τμήματος Ερευνών της ESET στη λατινική Αμερική. Επίσης, όπως και με το CryptoLocker, ζητείται από το θύμα να πληρώσει λύτρα σε Bitcoin – περίπου 8 Bitcoin (εκτιμώμενη αξία περίπου στα $ 1.680).\nΟ καλύτερος τρόπος προστασίας είναι το πασίγνωστο τρίπτυχο της ασφάλειας – backup των αρχείων, ενημέρωση του λογισμικού και προστασία της συσκευής. «Τα αποτελέσματα της επίθεσης του CTB-Locker σε μία εταιρία ή ένα χρήστη που δεν έχει μία λύση backup μπορεί να αποτελέσουν πραγματικό πονοκέφαλο. Σε αναφορές, είδαμε εταιρίες να πληρώνουν χιλιάδες δολάρια για την ανάκτηση των δεδομένων τους» καταλήγει ο Ramos.


Ο Όσιος Θεοφύλακτος Επίσκοπος Νικομήδειας – Χαρούμενοι Αγωνιστές – Χαρούμενες Αγωνίστριες\n8 Μαρτίου 2011 0 Σχόλια\nΌταν το έτος 784 μ.Χ. εξελέγη Πατριάρχης Κωνσταντινουπόλεως ο Ταράσιος, ως διάδοχος του Πατριάρχου Παύλου, ο Όσιος Θεοφύλακτος μαζί με τον Μιχαήλ, που αργότερα έγινε επίσκοπος Συνάδων, απεστάλησαν από τον Ταράσιο σε κάποια μονή του Ευξείνου Πόντου. Λίγο αργότερα, πιθανόν περί το έτος 800 μ.Χ., εξελέγη Επίσκοπος Νικομηδείας . Από τη θέση αυτή ο Όσιος Θεοφύλακτος διέπρεψε σε έργα εκκλησιαστικής φιλανθρωπίας και κοινωνικής πρόνοιας. Ανήγειρε ναούς, το μέγα νοσοκομείο των Αγίων Αναργύρων Κοσμά και Δαμιανού, γηροκομεία, πτωχοκομεία και εδημιούργησε λογία για τις άπορες χήρες και τα ορφανά. Μάλιστα σε ο ίδιος διακονούσε και περιποιόταν τους πάσχοντες αδελφούς του.\nΟ αυτοκράτορας εξαγριώθηκε και τους κατεδίκασε όλους σε εξορία. Τον μεν Πατριάρχη Νικηφόρο στη Χρυσούπολη, τους άλλους Αρχιερείς σε διαφορετικά μέρη και τον Όσιο Θεοφύλακτο στο Στρόβιλο, όπου επί τριάντα έτη παρέμεινε με καρτερία και εκεί εκοιμήθηκε ειρηνικά το έτος 840 μ.Χ.\n← Στιγμές από τη ζωή και τη δράση μας!\nΕκδρομή για Α’ και Β’ γυμνασίου! →


Η αλήθεια που βραχυκυκλώνει την κυβερνητική προπαγάνδα - Γνώμες | News 24/7\nΗ αλήθεια που βραχυκυκλώνει την κυβερνητική προπαγάνδα\nΗ πρώτη κυβέρνηση του κ. Τσίπρα, η περίφημη "πρώτη κυβέρνηση της Αριστεράς", θα είχε καταρρεύσει-μαζί της και η χώρα- αν εκείνο το δύσκολο καλοκαίρι του χρόνου που εκπνέει σε λίγες ημέρες, τα κόμματα της αντιπολίτευσης δεν σήκωναν το βάρος της ευθύνης να σώσουν τη χώρα\n28 Δεκεμβρίου 2015 06:29\nΗ πρώτη κυβέρνηση του κ. Τσίπρα, η περίφημη "πρώτη κυβέρνηση της Αριστεράς", θα είχε καταρρεύσει-μαζί της και η χώρα- αν εκείνο το δύσκολο καλοκαίρι του χρόνου που εκπνέει σε λίγες ημέρες, τα κόμματα της αντιπολίτευσης δεν σήκωναν το βάρος της ευθύνης να σώσουν τη χώρα. Σήμερα υπουργοί και στελέχη της κυβέρνησης, επικαλούμενοι τη στήριξη που παρασχέθηκε από την αντιπολίτευση, θέτουν εμμέσως το ερώτημα: "Γιατί τότε ψηφίσατε το μνημόνιο και σήμερα καταψηφίζετε τα νομοσχέδια".\nΤην απάντηση έδωσε ο Κυριάκος Μητσοτάκης θέτοντας σε μια άλλη διάσταση το εκβιαστικό δίλλημα που θέτει η κυβέρνηση, ό,τι δηλαδή αν δεν περάσει το Ασφαλιστικό θα πέσουμε στο γκρεμό, εκβιάζοντας την αντιπολίτευση ότι εφόσον δεν ψηφίσει θα φέρει ευθύνη για τη δυσχερή θέση στην οποία θα περιέλθει η χώρα. Ο υποψήφιος πρόεδρος της Νέας Δημοκρατίας όταν του ετέθη το ερώτημα απάντησε πως η αντιπολίτευση, εν προκειμένω η κοινοβουλευτική ομάδα του δικού του κόμματος, ψήφισε το μνημόνιο ώστε η χώρα να έχει το αναγκαίο δίχτυ προστασίας.\nΗ καίρια επισήμανση του Κυριάκου έχει ιδιαίτερη σημασία αφού αλλάζει τα δεδομένα, όχι μόνο ως προς την αποδόμηση της κυβερνητικής προπαγάνδας αλλά και στο εσωτερικό της Νέας Δημοκρατίας, υπό την έννοια του ισχυρού επιχειρήματος έναντι του εκβιαστικού κυβερνητικού διλλήματος. Τότε η χώρα πράγματι κινδύνευε με κατάρρευση, γιατί η κυβέρνηση του ΣΥΡΙΖΑ και των ΑΝΕΛ την είχαν αφήσει χωρίς πρόγραμμα στήριξης. Συνεπώς η Ευρωπαϊκή Κεντρική Τράπεζα δεν μπορούσε να της παράσχει ρευστότητα.\nΤώρα, όμως, χάρις στα κόμματα της αντιπολίτευσης η χώρα είναι σε πρόγραμμα και ως εκ τούτου η ΕΚΤ θα συνεχίσει να παρέχει οικονομική ρευστότητα. Προφανώς το μνημόνιο που δεν θα υπέγραφε ο κ. Τσίπρας- γιατί όπως έλεγε κάτι τέτοιο θα συνιστούσε "εθνική ταπείνωση"- και τελικά υπέγραψε, αποκρύπτει ότι αποτελεί "δίχτυ προστασίας" και γι αυτό η χώρα δεν είναι στη θέση που ήταν το καλοκαίρι. Ο Κυριάκος με την παρέμβασή του είπε πολύ απλά ότι η κυβέρνηση θα πρέπει να ξεχάσει ότι θα συνεχίσει να κυβερνά χρησιμοποιώντας αλά καρτ την αντιπολίτευση. Εφόσον ο κ. Τσίπρας δεν μπορεί να περάσει το Ασφαλιστικό από την κοινοβουλευτική του ομάδα, δεν μπορεί να θέτει ζήτημα κατάρρευσης της χώρας, αφού κάτι τέτοιο δεν ισχύει. Το πρόγραμμα είναι βασισμένο σε συγκεκριμένους στόχους και τα μέτρα αποτελούν επιλογή της κυβέρνησης ώστε να υλοποιηθούν οι στόχοι.\nΣτην προκειμένη περίπτωση η ανάγκη λήψης μέτρων για το Ασφαλιστικό δεν σημαίνει ότι τα μέτρα που η κυβέρνηση ετοιμάζεται να φέρει προς ψήφιση είναι μονόδρομος και ως εκ τούτου δεν υπάρχουν εναλλακτικές προτάσεις. Άρα την πλήρη και αποκλειστική ευθύνη διακυβέρνησης της χώρας την έχει η κυβέρνηση και ο πρωθυπουργός. Η αντιπολίτευση ψήφισε πρόγραμμα διάσωσης για τη χώρα όχι για τη κυβέρνηση.\nΕν τοιαύτη περιπτώσει αν δεν μπορούν να κυβερνήσουν θα καταρρεύσει η κυβέρνηση και όχι η χώρα.


Θεοχάρης Ιωαννίδης (Στέφανος Φραγκούδης): Αριβίστας και συμφεροντολόγος. Ο νέος χημικός της εταιρείας που ισχυρίζεται ότι ήξερε τον Φωτίου από τα χρόνια του πανεπιστημίου. Είναι ένας άνθρωπος της πιάτσας καθώς ξέρει να γοητεύει τους άλλους, παρά το επιστημονικό background του. Από την αρχή προσεγγίζει με ερωτικό ενδιαφέρον τη Δανάη αλλά σύντομα θα αποκαλυφθεί πως η καρδιά του είναι δοσμένη σε κάποια άλλη. Ποιο να είναι το μυστικό του;


Διήμερο James | Koysair's Blog\nΜία εβδομάδα με εξόχως βεβαρυμένο πρόγραμμα δε μου επέτρεψε να ασχοληθώ νωρίτερα με τη συναυλία των James.\nΜια συναυλία που πέρασε από σαράντα κύματα μέχρι να πραγματοποιηθεί τελικά στις 4 Οκτωβρίου. Λίγο νωρίτερα είχε ακυρωθεί η χρήση του γηπέδου μπάσκετ του Πάοκ, ενώ ακόμα νωρίτερα, στις 7 Ιουλίου, είχε ακυρωθεί η δεύτερη μέρα του φεστιβάλ 2310, η οποία θα κορυφωνόταν με το βρετανικό συγκρότημα. Οι λόγοι που οδήγησαν τελικά τους James στο Ιβανώφειο αποκαλύφθηκαν από τον ίδιο τον Tim Booth: «Θα παίζαμε σε έναν μεγαλύτερο χώρο, αλλά οι διοργανωτές φοβήθηκαν ότι δε θα έρθετε. Κι όμως, να που σ’ αυτούς τους δύσκολους καιρούς εμφανιστήκατε…» είπε από σκηνής, απευθυνόμενος σε περίπου 4.000 κόσμο που είχε στριμωχτεί στο Ιβανώφειο.\nΠαρά το σπάσιμο των νεύρων τους με τις ακυρώσεις και τις μεταφορές, οι James αποδείχθηκαν ανώτεροι των προσδοκιών όλων μας. Μια μέρα πριν τη συναυλία βρέθηκαν στα στούντιο του ραδιοφωνικού σταθμού Imagine και από εκεί ανακοίνωσαν την πρόθεσή τους να κατέβουν στο Λευκό Πύργο και να παίξουν κάποια κομμάτια τους για να τους χαρεί και ο κόσμος που δεν είχε να πληρώσει το εισιτήριο της συναυλίας!!!\nΤελικά έστησαν τα όργανά τους λίγο πιο δίπλα, στον πεζόδρομο του Ξαρχάκου, αλλά όταν διαπίστωσαν ότι ο κόσμος γύρω τους ήταν λιγοστός, έκαναν μια βόλτα στο Λευκό Πύργο τραγουδώντας το Just like Fred Astaire. Δέκα λεπτά αργότερα, καμιά πεντακοσαριά άτομα ροβολούσαν προς τον Ξαρχάκο για να ξεκινήσει η συναυλία.\nΤελικά, αντί για τα έξι – εφτά τραγούδια που ανακοίνωσαν από μικροφώνου ότι θα έπαιζαν, έμειναν στον Ξαρχάκο σχεδόν μιάμιση ώρα. Έπαιξαν και τραγούδησαν αγκαλιά με τον κόσμο, μοίρασαν αγκαλιές και χαμόγελα, πόζαραν για φωτογραφίες και ανανέωσαν το ραντεβού για την επόμενη μέρα.\nΤο σόου άρχισε κατά τις 9:00 με τους δικούς μας Infidelity. Συμπαθητικοί μου φάνηκαν, το στυλ τους ταίριαζε με τις μουσικές των James, έπαιξαν γύρω στα τρία τέταρτα και αποχώρησαν χωρίς να κουράσουν, αλλά και χωρίς να ενθουσιάσουν.\nΗ είσοδος των James έγινε με καθυστέρηση μισής ώρας και ήταν χαμηλών τόνων. Μας προειδοποίησαν εξάλλου και οι ίδιοι ζητώντας να κάνουμε υπομονή, αφού θα τραγουδούσαν κομμάτια που είχαν πολύ καιρό να παίξουν, ή που δεν είχαν παίξει ποτέ σε συναυλίες τους. Το γήπεδο πήρε φωτιά όταν ο Tim Booth αποφάσισε να κατέβει από τη σκηνή και ν’ αρχίσει να κάνει βόλτες τραγουδώντας μέσα στον κόσμο.\nΓύρω στις 12:00 όλα τα μέλη του συγκροτήματος έκατσαν κάτω, ο Tim Booth μας ευχαρίστησε για την παρουσία μας, είπε κάτι λίγα για το κακό που μας έχει βρει εδώ και δυο χρόνια, ευχήθηκε «καλή τύχη» για την απεργία της επόμενης μέρας και μετά όλοι μαζί μας αποχαιρέτησαν.\nΤο encore κράτησε περίπου 20 λεπτά (φυσικά και έπαιξαν και το Getting away with it) και η συναυλία έκλεισε στις 12:30.\nΆνετα συγκαταλέγεται ανάμεσα στις καλύτερες συναυλίες που έχω παρακολουθήσει. Όχι τόσο για την ίδια την παράσταση, που δεν ήταν και άψογη καθώς ο ήχος μέσα στο γήπεδο δεν ήταν καλός, όσο για το συγκρότημα. Έδειξαν (για μία ακόμη φορά) ότι σέβονται το ψωμί που τρώνε (πόσοι «καλλιτέχνες» ευχαριστούν το κοινό που πλήρωσε το εισιτήριο σ’ αυτή την οικονομική συγκυρία;), ότι είναι ακομπλεξάριστοι (ξέρετε εσείς πολλούς που θα κατέβαιναν από τη σκηνή για να σουλατσάρουν μέσα στον κόσμο;) και ότι γουστάρουν αυτό που κάνουν. Γι’ αυτό βρέθηκε ένα συγκρότημα διάσημο σε όλο τον κόσμο, με 30 χρόνια ιστορία, να παίζει και να τραγουδάει όχι μόνο στα γήπεδα και στα θέατρα, αλλά και στα πεζοδρόμια της πόλης μας.\n« Ο ηλίθιος κι ο πανηλίθιος Μάθε παιδί μου γράμματα »\nΗμερομηνία : 10 Οκτωβρίου 2011\nKατηγορίες : Μικρά καθημερινά, Μουσικές


Memorandum Days: 2011\nΣχετικά με τα κινήματα\nΖούμε μέρες μνημονίου και αυτό είναι μια βαριά δουλεία που σιγά σιγά συνειδητοποιούμε σε όλο της το μέγεθος. Στην ταλαίπωρη πατρίδα νέα κινήματα εμφανίζονται συνεχώς και πολλοί φίλοι μας τα σχολιάζουν η τα συζητάνε στις λίστες αλληλογραφίας. Το καλό σε αυτή την υπόθεση είναι ότι επιτέλους ξεκίνησε η συζήτηση, καθώς κλείνει πια ένας κύκλος ευδαιμονισμού που άνοιξε το 1981 με την ιστορική Αλλαγή του Ανδρέα Παπανδρέου.\nΔεν θα μπορούσε να γίνει αλλιώς. Η επέλαση της διεθνούς των τοκογλύφων, αρχαία τέχνη κι αυτή, έχει προκαλέσει ιστορικά ποταμούς αίματος, αναγκάζει την Ελληνική κοινωνία να σκεπτεί. Αλλά δεν θα μακρηγορήσω άλλο μιας και το άρθρο μου θα ασχοληθεί αποκλειστικά με τα νέα αυτά κινήματα. Το κοινό τους χαρακτηριστικό είναι ότι εκδηλώνουν καχυποψία και κριτική απέναντι στο σύνολο των κοινοβουλευτικών κομμάτων. Θα σχολιάσω εδώ κάποια από αυτά.\nΤο κίνημα ΔΕΝ ΠΛΗΡΩΝΩ για παράδειγμα, έχει στοχεύσει τις αστικές συγκοινωνίες και τα διόδια των εθνικών οδών. Ασκεί μια καλή κριτική στην επιλογή των αυτοχρηματοδοτούμενων αυτοκινητοδρόμων αλλά η άρνηση εισιτηρίου στις αστικές συγκοινωνίες της Αττικής δε βλέπω να οδηγεί σε μια ευρύτερη συσπείρωση. Τα εισιτήρια της αστικής συγκοινωνίας στην επαρχία είναι πανάκριβα από χρόνια και κανείς δεν ενοχλήθηκε. Το κίνημα ΔΕΝ ΠΛΗΡΩΝΩ έχει πράγματι ένα αυθόρμητο χαρακτήρα και θέτει προβλήματα, αλλά δεν συνοδεύεται από μια σοβαρή ιδεολογική επεξεργασία. Για παράδειγμα γιατί να πληρώνουμε ακριβά χαμηλού επιπέδου υπηρεσίες. Θα ήταν ενδιαφέρον να τεθεί αυτό το πρόβλημα από την σκοπιά των εργαζομένων και των κινημάτων. Αλλά αυτό θα μας αφορούσε όλους, εργαζόμενους του ιδιωτικού και του δημόσιου τομέα και είναι θέμα ταξικό και διαταξικό και εθνικό και υπερεθνικό ακόμα στην εποχή μας.\nΗ ΣΠΙΘΑ , της οποίας ηγείται ο μουσικοσυνθέτης Μίκης Θεοδωράκης, έχει ένα δανεικό όνομα από την παλιά εφημερίδα των εξόριστων Ρώσων σοσιαλιστών, την ΙΣΚΡΑ, σπίθα στα ρωσικά. Σε αυτή την ιστορική εφημερίδα των εμιγκρέδων αρθρογράφησαν ο Λένιν ο Πλεχάνοφ αλλά και ο Τρότσκι. Θα σας παραθέσω μια σειρά απο link αν θέλετε να ενημερωθείτε πιο αναλυτικά. Αλλά η επιλογή αυτού του τίτλου μου φαίνεται άσκοπη. Οι Ρώσοι μπολσεβίκοι που επικράτησαν τελικά στην συντακτική της επιτροπή ήταν ταξικοί αγωνιστές και διεθνιστές. Ο Λένιν θυσίασε αργότερα την Ουκρανία για να κλείσει το Ανατολικό μέτωπο και αυτό τον έκανε μισητό σε όλους τους Ρώσους εθνικιστές. Αντίθετα ο Μίκης Θεοδωράκης στην ομιλία του στο Ρεξ ανέπτυξε εθνικές θέσεις. Η σεβαστή του ιστορία φυσικά υπενθυμίζει σε όλους μας την Εθνική Αντίσταση, όπου οι Έλληνες έζησαν σπάνιες στιγμές με το ταξικό και το εθνικό αίσθημα να συμπορεύονται. Αλλά και αυτό δεν κράτησε πολύ και έληξε με ήττα και εκατόμβες νεκρών. Σήμερα ο εθνικισμός είναι..αλλιώς και αυτό θα πρέπει συνυπολογιστεί. Επίσης κάποια σημεία της ομιλίας του προκαλούν ερωτηματικά. Κανείς δεν δέχεται ως λογικό το επιχείρημα ότι ο Μίκης Θεοδωράκης είναι πολίτης β κατηγορίας, όπως υποδηλώνει σε κάποια αποστροφή του λόγου του, επειδή δεν τον προβάλουν τα κανάλια όσο θα ήθελε. Λάθος σεβαστέ δάσκαλε και καθοδηγητή μας, άλλοι είναι οι β κατηγορίας πολίτες σήμερα και αυτοί παραμένουν σιωπηλοί προς το παρόν. Η ανυπακοή που κηρύσσει θα μπορούσε να είναι χρήσιμη αλλά δεν βρίσκει ευήκοα ώτα στους σύγχρονους Έλληνες, καθώς δεν έχει από πίσω της μια πειστική πρόταση για να αντικαταστήσει αυτό που προτίθεται να αποσυνθέσει. Προς το παρόν οι κρίσιμες μάζες ανέχονται το ΔΝΤ και τα λεφτά του, μαζί με τον πρωθυπουργό μας. Ανέχονται επίσης, για να μην πω επικροτούν και την αστική δημοκρατία. Μπορείτε να πάρετε μια ένδειξη για την δημοφιλία αυτών των κινημάτων από τα like στο Facebook. Οποιοδήποτε κουτσομπολιό γύρω από τις εθνικές μας, (ψιλο-) πορνοστάρ κατατροπώνει την δημοφιλία τους κατά πολύ.\nΈλαβα σε mail επίσης και την δράση ενός συμπολίτη μας από την Χαλκίδα, που κατέθεσε μήνυση εναντίον της κυβέρνησης και των βουλευτών της, αν κατάλαβα καλά, για εσχάτη προδοσία. Στην ιστοσελίδα του δημοσιεύει την μήνυση που ο εισαγγελέας έκανε δεκτή, όπως επίσης και μια ένσταση κατά της νομιμότητας του Τριμελούς Εφετείου Πλημμελημάτων Αθηνών, ως προς το αν είναι αρμόδιο να εξετάσει το θέμα.\nΗ εσχάτη προδοσία όμως προϋποθέτει μια πρότερη μη προδοτική κατάσταση για να τεκμηριωθεί. Όποιος στοιχειωδώς έχει μελετήσει την ιστορία του νεοελληνικού κράτους, θα βρει μια συνεχή πορεία πράξεων υποτέλειας, προδοσίας και οδυνηρών συμβιβασμών.\nΣε κάθε περίπτωση η σημερινή κυβέρνηση δεν είναι υπεύθυνη εσχάτης προδοσίας. Ναι υπάρχουν στοιχεία υποθήκευσης της κρατικής περιουσίας στο μνημόνιο, όπως πολλοί έχουν επισημάνει. Αλλά ποιος δανειστής δεν ζητάει υποθήκες, στον άδικο αυτό κόσμο; Εξ άλλου αν το δούμε από εθνική ..πλευρά, πολλοί ξένοι ιδιώτες αγοράζουν γη στην Ελλάδα. Οι πωλητές Έλληνες αυτής της γης είναι και αυτοί ένοχοι εσχάτης προδοσίας; Αν επεκτείνουμε αυτή τη λογική θα φτάσουμε στις..γκιλοτίνες. Καμιά φορά η ιστορία αποφασίζει να τις στήσει. Αλλά...\nΔεν σχολίασα τις κλασσικές πολιτικές δυνάμεις, ίσως το κάνω κάποτε.\nΗ άποψή μου είναι ότι ακόμα δεν έχουμε ένα συσχετισμό που θα αντιδράσει αποτελεσματικά στις δύσκολες στιγμές που έρχονται. Καιροί χαλεποί. Ας παραμείνουμε όσο μπορούμε ενωμένοι. Ας ακούσουμε προσεκτικά και όλα όσα μας λένε τα κινήματα, στα οποία οφείλουμε σεβασμό καθώς μας δείχνουν ότι υπάρχουν ακόμα πολίτες στην πατρίδα μας που υποτάσσουν την ατομικότητά τους σε ένα ανώτερο, έστω κατά την γνώμη τους, σκοπό. Αυτό που πρώτα πρέπει να κάνουμε είναι να τερματίσουμε την βαριά κυριαρχία της αχρειότητας. Μόνο τότε θα μπορέσουμε να σκεπτούμε πως θα αλλάξουμε τη ζωή μας. Άλλωστε, κοιτάξτε τριγύρω, η εξουσία άρχισε να κυκλοφορεί στους δρόμους του πολύ κοντινού, μην το ξεχνάμε, αραβικού κόσμου, για να δανειστώ την περίφημη φράση του Λένιν. Η ιστορία άρχισε μόλις τώρα τις ωδίνες ενός ακόμα τοκετού...\nΑναρτήθηκε από George Pappap στις 6:54 μ.μ. 1 σχόλιο:\nΕτικέτες Δεν πληρώνω, θεοδωράκης, κίνημα, μνημόνιο\nΈνα λεπτό περιπτερά....\nΣας ενημερώνουμε ότι όλα τα προϊόντα καπνού θα επιβαρύνονται\nμε 0.10 Euro για την επιβίωση των περιπτερούχων.\nΕκ του σωματείου περιπτερούχων εφημεριδοπωλών του HappyIsland\nΉταν η ανακοίνωση που διάβασα στο συμπαθέστατο περίπτερο του κου Νικηφόρου, όπου έλαβε χώρα και ο προηγούμενος διάλογος. Και έπειτα ο κος Νικηφόρος επιβεβαίωσε την αγωνιστική του διάθεση εισπράτοντας τα 10 σεντς καπέλο στην τιμή της αγαπημένης μου μάρκας τσιγάρων.\n- Τι γίνεται εδώ κε Νικηφόρε, για ποιον λόγο αγωνιζόμαστε; ρώτησα αφελέστατα.\n- Ξέρεις παιδί μου, απάντησε ο κος Νικηφόρος, σου έχω εξηγήσει ότι τα περίπτερα υφίστανται μια σοβαρή επίθεση τον τελευταίο χρόνο. Δηλαδή το κράτος επέβαλλε βαρύτατη φορολογία στα προϊόντα καπνού. Οι καπνοβιομηχανίες βλέποντας τα μερίδια αγοράς να περιορίζονται πίεσαν τους λιανοπωλητές περιορίζοντάς τους κατά πολύ τα περιθώρια κέρδους. Το αποτέλεσμα είναι να δουλεύουμε για ψίχουλα παιδί μου, να μην μπορούμε να καλύψουμε τα έξοδά μας.\n- Ναι το καταλαβαίνω αυτό κε Νικηφόρε, του απάντησα εγώ, αλλά θα γνωρίζεις προφανώς ότι απώλειες εισοδήματος υφίστανται όλοι. Και εμένα μου περιόρισαν τον μισθό μου και πιθανότατα θα μου ζητήσουν να δουλεύω ακόμα περισσότερο για αυτά τα λιγότερα χρήματα. Άρα γιατί εγώ να πληρώσω εκτός από το κράτος και τους καπνοβιομήχανους και σένα από πάνω; Αρχίζει να γίνεται μεγάλο το βάρος.\n- Παιδί μου, αντιλέγει ο κος Νικηφόρος, δεν σου αρέσει που έχεις αυτό το περίπτερο ανοιχτό μέρα νύχτα; Που οποτεδήποτε το θελήσεις μπορείς να έρθεις εδώ με ζέστη και με κρύο, με βροχή και λιακάδα και να βρεις όλα τα χρειαζούμενα; Κάπως δεν πρέπει να πληρωθεί αυτό;\n- Έχεις δίκιο κε Νικηφόρε, ανταπάντησα, αυτό είναι πολύ ωραίο, αλλά δε νομίζεις ότι ήδη πληρώνω πολύ ακριβά αυτά τα 20 τσιγαράκια; Πόσο είναι τέλος πάντων αυτός ο έρμος ο μισθός μου; Και νομίζεις ότι μόνο εσύ περιμένεις να πάρεις; Ξέρεις πόσες ενώσεις και φορείς έχουν σκεπτεί να επιβάλλουν το μικρό τους χαράτσι στο πακετάκι μου, για να τη σκαπουλάρουν από την κρίση; Τι θα γίνει, να κηρύξουμε παράνομο το κάπνισμα να τελειώνουμε.\n- Παιδί μου έχεις δίκιο, αλλά μη νομίζεις ότι αυτή η κατάσταση επικρατεί μόνο στα τσιγάρα. Όλοι οι αντιπρόσωποι ασκούν πιέσεις στα περιθώρια κέρδους μου.\n- Ξέρεις κε Νικηφόρε έχεις δίκιο και εγώ είμαι ο τελευταίος που επιθυμώ να κλείσει το περίπτερό σου. Όμως θα ήθελα να σε ρωτήσω, όταν πριν δέκα χρόνια μπήκαμε στην ζώνη του Ευρώ, θυμάμαι ότι ήρθα ένα ωραίο πρωινό και βρήκα το μπουκάλάκι του νερού 50 σέντς απο 50 δραχμές που το είχα αφήσει την προηγούμενη μέρα. Πάλι πίεση των προμηθευτών ήταν αυτή; Θυμάμαι πολύ καλά πως όταν διαμαρτυρήθηκα μου είπες τότε ότι μπορούσα να μην το αγοράσω αν δεν μου αρέσει η τιμή.\nΟ κος Νικηφόρος μου απάντησε πως έτσι έκαναν όλοι τότε. Και η αλήθεια είναι πως δεν υπάρχει πειστική απάντηση σε αυτή την ερώτηση. Εγώ και ο κος Νικηφόρος, πιθανοί σύμμαχοι στην πάλη των τάξεων, υπονομεύουμε ο ένας τον άλλο και αυτό βολεύει κάποιους άλλους. Διαιρεμένοι και αλληλοϋποβλεπόμενοι , θα πετύχουμε μια μικρή νίκη ίσως κάποιες φορές, ο κος Νικηφόρος θα μου πάρει τελικά 10 σεντς για να τη σκαπουλάρει, εγώ θα πετύχω κάποιο κλαδικό ξεροκόμματο στην δική μου δουλειά, αλλά θα έχουμε χάσει το μεγάλο κάδρο.\nΌχι δεν θα σας πω τώρα ποιο είναι το μεγάλο κάδρο. Μερικά πράγματα μπορούμε και επιβάλλεται να τα ανακαλύπτουμε μόνοι μας. Μόνο αυτό σας λέω σήμερα, ζούμε μέρες μνημονίου και τα κουλέρ λοκάλ ελληνικά περίπτερα ψυχορραγούν. Και για να μην σας ψυχοπλακώνω και πολύ,ακούστε κι ένα τραγουδάκι.\nΑναρτήθηκε από George Pappap στις 8:03 μ.μ. Δεν υπάρχουν σχόλια:\nΕτικέτες κάπνισμα, κρίση, περίπτερο, τι είναι μνημόνιο, kiosk\nΑπό τότε που έγραψα το προηγούμενο άρθρο μου το θέμα της Κερατέας βγήκε από την γραφική σφαίρα που το κρατούσαν τα φιμωμένα ΜΜΕ και έτυχε πανελλήνιας προβολής. Εκτός από την αποφασιστικότητα και το παροιμιώδες πείσμα του..γαλάτικου χωριού, πολλοί ανώνυμοι και επώνυμοι πολίτες ένωσαν τις δυνάμεις τους μέσα από το διαδίκτυο και κατάφεραν να αναδείξουν καλύτερα το κρίσιμο αυτό θέμα. Σαν αποκορύφωμα την περασμένη Τρίτη η εκπομπή του Λάκη Λαζόπουλου μετέφερε στην βραδυνή ζώνη υψηλής τηλεθέασης το πρόβλημα. Υπήρξαν και επικριτικά άρθα όπως αυτό. Επίσης από τον οικονομικό τύπο γράφτηκαν αναλύσεις όπως αυτή. Όμως όλοι εμείς που παρακολουθούμε αμήχανοι πολλές φορές την σύγκρουση, θα πρέπει κατά τη γνώμη μου να αναλογιστούμε την ευθύνη μας σαν πολίτες και να παραμείνουμε προσηλωμένοι στην ουσία της υπόθεσης. Το θέμα της διαχείρισης των σκουπιδιών είναι κεντρικό πρόβλημα και σε μια συνεκτική κοινωνία θα έπρεπε να συζητείται εξαντλητικά σε όλα τα μέσα μαζικής ενημέρωσης. Πόσο μάλλον όταν έχουμε να αποφασίσουμε για την διαχείριση των σκουπιδιών της μητροπολιτικής περιοχής της Αττικής. Όλοι οι νέοι δήμοι του Καλλικράτη παρακολουθούν τις εξελίξεις και η Αττική θα πρέπει να δώσει το, καλό, παράδειγμα στους υπόλοιπους.\nΚαλό θα είναι να το θυμόμαστε. Έχουμε τις ευθύνες μας σαν πολίτες. Η αδιαφορία μας αφήνει στους ειδικούς(;) το περιθώριο να υιοθετήσουν λύσεις για εμάς χωρίς..εμάς. Κάναμε την πολιτική...politics. Άλλα έστω την ύστατη στιγμή μπορούμε να τείνουμε χείρα φιλίας στους δημότες της Κερατέας και να βοηθήσουμε στην ποιοτική ανάδειξη του αγώνα τους. Κάθε πολίτης αυτής της χώρας θα ήταν κερδισμένος. Και η δημοκρατία μας επίσης.\nΑναρτήθηκε από George Pappap στις 4:40 π.μ. 1 σχόλιο:\nΕτικέτες Κερατέα, ΧΥΤΑ, keratea


Οnline κρατήσεις ξενοδοχείων,προσφορές,Φθηνά ξενοδοχεία Λευκάδα\nΤο «στεριανό» νησί του Ιονίου με την κοσμοπολίτικη γοητεία και τις φημισμένες παραλίες θα σας χαρίσει τη λάμψη του.\nΣανίδα, πανί, μάτσα… και φύγαμε για wind surfing στις παραλίες της Βασιλικής και του Αϊ Γιάννη, δύο από τις καλύτερες παγκοσμίως για το άθλημα. Προτιμάτε kitesurfing; Η παραλία Μύλοι, δίπλα στην πόλη της Λευκάδας είναι ιδανική. Αν είστε πιο τολμηροί, με το αλεξίπτωτο πλαγιάς θα απολαύσετε μία αξέχαστη πτήση και μία συναρπαστική προσγείωση στο Κάθισμα, μία από τις ωραιότερες παραλίες. Ή, ακόμη, μπορείτε να πετάξετε με τα υπερελαφρά αεροπλάνα του Ομίλου Αεραθλητών Λευκάδας.\nΤο αυτοκίνητο απαγορεύεται. Τον παραδοσιακό οικισμό Άγιο Νικήτα θα τον γνωρίσετε περπατώντας. Ένα γραφικό λιμανάκι, πράσινο παντού, ψαροταβέρνες, καφέ και μπαρ στο κύμα, μικρά ξενοδοχεία, πέτρινα σπίτια κολλητά… Από εδώ παίρνετε το καραβάκι για τη γειτονική παραλία του Μύλου: απερίγραπτη, εξωτική ομορφιά.\nΟι κρυμμένοι θησαυροί της Λευκάδας Ο ενετικός ελαιώνας\nΜικρής παραγωγής, αλλά μεγάλης… νοστιμιάς. Μαγειρεύονται σε μεγάλα καζάνια από τις γυναίκες του χωριού στο πανηγύρι του Αγίου Δονάτου στις 7 Αυγούστου, στο πλάτωμα με τα μεγάλα πηγάδια πάνω από το χωριό. Η γιορτή στο πιάτο σας


Πείτε "Όχι" στις εξαντλητικές δίαιτες-Τα 5 στρατηγικά μυστικά για αποτελεσματική απώλεια βάρους! - Neoblogs.gr\nΠείτε “Όχι” στις εξαντλητικές δίαιτες-Τα 5 στρατηγικά μυστικά για αποτελεσματική απώλεια βάρους!\nΠολλοί άνθρωποι θυμώνουν και αισθάνονται ένοχοι για το βάρος τους και τις ανθυγιεινές διατροφικές τους συνήθειες. Γνωρίζουμε απόλυτα πώς να χάσουμε βάρος: τρώτε λιγότερο, τρώτε υγιεινά τρόφιμα και μετακινείτε περισσότερο. Τότε γιατί δεν λειτουργεί; Η παχυσαρκία αυξάνεται απότομα παρά τις προσπάθειές σας……. Προφανώς, ήρθε η ώρα να παραδεχτούμε ότι οι δίαιτες δεν λειτουργούν. Μελέτες έχουν δείξει ότι τα δύο τρίτα των δίαιτας αποτυγχάνουν. Επιπλέον, σε πολλές περιπτώσεις, η διατροφή γίνεται ο λόγος για μελλοντική αύξηση βάρους. Τα άτομα που συμμετέχουν σε προγράμματα απώλειας βάρους συχνά κερδίζουν σημαντικά περισσότερα κιλά πάνω από δύο χρόνια από εκείνα που δεν συμμετείχαν σε τέτοια προγράμματα. Αυτές είναι απλές και αποτελεσματικές στρατηγικές για να χάσετε βάρος χωρίς δίαιτες:\n1. Δημιουργήστε ένα σύστημα προπόνησης δύναμης\nΕίναι ένα πολύ γνωστό γεγονός, όσο περισσότερη μυϊκή μάζα έχετε, τόσο πιο αποτελεσματικά ο μεταβολισμός σας καίει θερμίδες. Η προπόνηση δύναμης είναι η καλύτερη επιλογή για απώλεια βάρους, καθώς μπορεί να επιταχύνει τη διαδικασία καύσης λίπους και να αυξήσει το μεταβολικό σας ρυθμό. Έτσι, το κλειδί για ένα τέλειο σώμα είναι οι ασκήσεις δύναμης, φροντίστε να εργαστείτε για τη δημιουργία τρικέφαλων μυών, δικέφαλου, κοιλιακών, δελτοειδών και γλουτών. Δεν χρειάζεται να πάτε στο γυμναστήριο, μπορείτε να κάνετε την προπόνηση στο σπίτι παρακολουθώντας τις αγαπημένες σας τηλεοπτικές εκπομπές ή ταινίες. Μπορείτε να χρησιμοποιήσετε kettlebells, βάρη χεριών, ραβδώσεις για την προπόνησή σας. Αλλά αν είμαστε ειλικρινείς, το μόνο που χρειάζεστε είναι η θέληση και το αποτέλεσμα θα είναι απίστευτο!\n2. Φάτε τρόφιμα που καταπολεμούν το λίπος\nΗ στέρηση τροφής, η μέτρηση θερμίδων και οι υδατάνθρακες δεν οδηγούν σε απώλεια βάρους. Αντί για το επιθυμητό αποτέλεσμα, κουράζεστε, εκνευρίζεστε και κουράζεστε. Πείτε όχι στο λιμό! Υπάρχουν πολλές τροφές που καίνε λίπος που θα σας βοηθήσουν να γίνετε πιο αδύνατοι. Φυσικά, δεν είναι δυνατό να τρώτε μόνο συγκεκριμένα προϊόντα, απλώς προσπαθήστε να ενισχύσετε την πρόσληψη τροφών που καίνε λίπος και να φάτε όλα τα άλλα τρόφιμα με μέτρο.\n3. Κοιμηθείτε τουλάχιστον 8 ώρες\nΗ πρόσφατη έρευνα έδειξε ότι η τακτική έλλειψη ύπνου οδηγεί σε παχυσαρκία. Το θέμα είναι ότι όταν δεν έχετε αρκετό ύπνο, το επίπεδο γκρελίνης (η ορμόνη πείνας) αυξάνεται ενώ το επίπεδο λεπτίνης (ορμόνη κορεσμού) μειώνεται. Τα άτομα με στέρηση ύπνου δεν έχουν αίσθημα κορεσμού, με αποτέλεσμα την υπερκατανάλωση τροφής και την αύξηση βάρους. Η μελέτη λέει ότι ο μεταβολισμός μας επιταχύνεται κατά τη διάρκεια του ύπνου, οπότε όσο περισσότερο κοιμόμαστε, τόσο περισσότερες θερμίδες μπορούμε να κάψουμε.\n4. Προσοχή στον ανενεργό θυρεοειδή\nΟ υποθυρεοειδισμός είναι μια μείωση στην παραγωγή θυρεοειδικών ορμονών – θυρεοειδούς διέγερσης και θυροξίνης. Είναι υπεύθυνοι για τις σωστές μεταβολικές διαδικασίες σε ολόκληρο το σώμα, συμπεριλαμβανομένου του ρυθμού καύσης θερμίδων. Όταν τα επίπεδα ορμονών μειώνονται, η κατανάλωση ενέργειας επιβραδύνεται. Οι ενδοκρινολόγοι λένε ότι ένας στους πέντε ενήλικες άνω των 40 ετών υποφέρει από υποθυρεοειδισμό. Εάν νομίζετε ότι μπορεί να είστε εσείς, κάντε μια εξέταση θυρεοειδούς και συζητήστε τα αποτελέσματα με τον ενδοκρινολόγο σας. Ο υποθυρεοειδισμός μπορεί να είναι ένα σοβαρό εμπόδιο για ένα λεπτό σώμα, αλλά η σωστή θεραπεία και η σωστά οργανωμένη διατροφή θα σας βοηθήσουν να το ξεπεράσετε.\n5. Προσέξτε σε μια αργή και σταθερή προσέγγιση απώλειας βάρους\nΊσως έχετε ήδη διαβάσει το άρθρο The Fat Trap στους New York Times. Ο συγγραφέας του άρθρου, Tara Parker-Pope, δείχνει ότι τα προγράμματα γρήγορης απώλειας βάρους είναι αναποτελεσματικά, καθώς οι άνθρωποι που τηρούν συνήθως ανακτούν το χαμένο βάρος μέσα σε μήνες. Εξηγεί ότι όταν ακολουθούμε μια σοβαρή δίαιτα, το σώμα παίρνει μια «προειδοποίηση για λιμοκτονία» που οδηγεί σε ορμονικές αλλαγές στο σώμα μας. Είναι πολύ καλύτερο να χάσετε βάρος σταδιακά και σταθερά να μην τονίζετε το σώμα σας. Ακολουθώντας αυτές τις απλές συμβουλές θα σας βοηθήσει να χάσετε βάρος με ασφάλεια.\nRelated Topics:απώλεια βάρουςγρήγορη απώλεια βάρουςγυμναστικηπροπόνησησωστή διατροφή


Άξιον Εστί: ο Μίκης Θεοδωράκης το 1965 στο Λιτόχωρο και το 1999 στην Κατερίνη! | ΝΕΑ ΠΙΕΡΙΑΣ\nΚοινωνία Πολιτισμός Πολιτιστικά Τοπικά Homepage\nΆξιον Εστί: ο Μίκης Θεοδωράκης το 1965 στο Λιτόχωρο και το 1999 στην Κατερίνη!\nΟ Μίκης Θεοδωράκης το 1965 σε πολιτική συγκέντρωση στην κεντρική πλατεία Λιτοχώρου και το 1999 σε επίσκεψή του στην Κατερίνη.\nΆξιον Εστί: ο Μίκης Θεοδωράκης το 1965 στο Λιτόχωρο και το 1999 στην Κατερίνη.\nΣτη φωτογραφία με το δήμαρχο Κατερίνης Γιάννη Αμοιρίδη και τον πρώην περιφερειακό σύμβουλο, δικηγόρο Ν. Παπανικολάου.\nΕτικέτες Κοινωνία Πολιτισμός Πολιτιστικά Τοπικά Homepage


Άγριο σφυροκόπημα των ΜΜΕ στον Ερντογάν: Ο σουλτάνος έχει χρεοκοπήσει | newstv.top\nHome » ΚΟΣΜΟΣ » Άγριο σφυροκόπημα των ΜΜΕ στον Ερντογάν: Ο σουλτάνος έχει χρεοκοπήσει\nΗ επαπειλούμενη οικονομική κρίση στην Τουρκία και οι πιθανές συνέπειες της διελκυστίνδας μεταξύ Ουάσιγκτον και Άγκυρας\nστο επίκεντρο των σχολίων του ευρωπαϊκού τύπου.\nΗ βελγική De Standaard: «Η τουρκική κρίση καταδεικνύει πόσο ευάλωτη είναι η Ευρώπη. Ο Ερντογάν απειλεί ότι θα αναζητήσει νέους φίλους. Αφού μαλώνει με τον αμερικανό λαϊκιστή, θα τα βρει με τον αυταρχικό ηγέτη της Ρωσίας. Ένα ρωσικό αντιαεροπορικό σύστημα έχει παραγγελθεί ήδη. Η Ευρώπη παρακολουθεί άπραγη και, φοβούμενη τις εξελίξεις, ελπίζει ότι δεν θα καταρρεύσουν οι τράπεζές της όπως και η προσφυγική συμφωνία με την Τουρκία. Το ενδεχόμενο να βροντοφωνάξει για την αποκατάσταση της δημοκρατίας στην Τουρκία δεν φαίνεται να τίθεται καν».


AMFIKLIA-Αμφίκλεια: Παρνασσός Αμφίκλειας – Δαφνησιακός Αρκίτσας 2-0\nΜε τη 16η Αγωνιστική συνεχίστηκε το Πρωτάθλημα στη Β’ Κατηγορία Φθιώτιδας και στους τρεις ομίλου, όπου είχαμε τα εξής αποτελέσματα:\nΟ Παρνασσός ήταν ο νικητής της αναμέτρησης με τον Δαφνησιακό στην έδρα του με σκορ 2-0, στο πλαίσιο της 16ης Αγωνιστική του 1ου ομίλου της Β’ Κατηγορίας Φθιώτιδας.\nΕκμεταλλευόμενος την έδρα του ο Παρνασσός ευτύχησε να ανοίξει το σκορ λίγο πριν συμπληρωθούν τα πρώτα 30 λεπτά και στη συνέχεια είχε τον έλεγχο του παιχνιδιού.\nΟ Δαφνησιακός προσπάθησε να φέρει το παιχνίδι στα ίσια, δεν τα κατάφερε, ενώ δέχθηκε ένα ακόμη τέρμα λίγο πριν την εκπνοή της αναμέτρησης.\nΑναλυτικά τα γκολ σημείωσαν οι :24′ 1-0, Σκοτίδας, 85′ 2-0, Θανασιάς.\nΠαρνασσός Αμφίκλειας:Κολιούκος, Κούσουλας, Σπετιμίρι(77′ Δεληγιάννης), Τσαπρούνης, Τσάφος,\nΚότσι, Θανασιάς (89′ Μπαυκόπουλος), Καπερώνης (85′ Καλιακούδας), Αργυρίου Λ, Γούλατης (72′ Αργυρίου Δ), Σκοτίδας.\nΔαφνησιακός Αρκίτσας: Πανουργιάς, Ταφραλής (60′ Σουροπάνης), Αζίζι, Μπουραντάς, Λέντας,\nΒέργος, Φώκος (70′ Τσάρας), Κόλα, Ηλιόπουλος, Μπαρμπούνης, Βέλλος.\nΑετός Μενδενίτσας – Ηράκλεια 3-0\nΡεγκίνι – Ελατειακός 0-1\nΠΑΟ Ανθήλης – Κομνηνός 2-1\nΑγρότης Τραγάνας – Σκάρφεια 3-2